open-index/open-wikipedia-markdown huggingface dataset:
ঢুকরিয়া বেড়া ইউনিয়ন, বেলকুচি

**ঢুকরিয়া বেড়া ইউনিয়ন** এগ বেলকুচি উপজিলার সিরাজগঞ্জ জিলার বারো রাজশাহী বিভাগর ইউনিয়ন আগ।

## ভৌগলিক উপাত্ত
আয়তনহান: ৬৮৭৬ একর (৬.,৮৭৬বর্গ কিলোমিটার)। ইউনিয়ন এগত ৬৯৮৬ গ ঘরর ইউনিট আসে।

### চৌদ্দাহান

মুঙেদে: --- ইউনিয়ন।

পিছেদে: --- ইউনিয়ন।

খায়েদে: --- ইউনিয়ন।

ঔয়াঙেদে: --- ইউনিয়ন।

## জনসংখ্যার উপাত্ত
বাংলাদেশর ১৯৯১ মারির মানুলেহা (লোক গননা) ইলয়া ঢুকরিয়া বেড়া ইউনিয়নর জনসংখ্যা ইলাতাই ৪২,৪৯৩ গ। অতার মা মুনি ৫২%, বারো জেলা/বেয়াপা ৪৮%। ইউনিয়ন এগত ১৮ বসরর গজে ১৯,৬৮৪গ মানু আসি। লহঙ করিসিতা ৬৭৬৫গ বেয়াপা (১৫-৪৪ বসর) আসি।
ঢুকরিয়া বেড়া ইউনিয়নর সাক্ষরতার হারহান ২৪.৪%।
## গাঙ বারো মৌজা
ইউনিয়ন এগত গাঙ: ২৯ হান বারো মৌজা: ১৯ হান আসে
## পাসিতা

থাক:বেলকুচি উপজিলার ইউনিয়নগি
কাজিপুর ইউনিয়ন, কাজিপুর

**কাজিপুর ইউনিয়ন** এগ কাজিপুর উপজিলার সিরাজগঞ্জ জিলার বারো রাজশাহী বিভাগর ইউনিয়ন আগ।

## ভৌগলিক উপাত্ত
আয়তনহান: ৬৭৮৬ একর (২৭,.৪৭বর্গ কিলোমিটার)। ইউনিয়ন এগত ৪৯৫৯ গ ঘরর ইউনিট আসে।

### চৌদ্দাহান

মুঙেদে: --- ইউনিয়ন।

পিছেদে: --- ইউনিয়ন।

খায়েদে: --- ইউনিয়ন।

ঔয়াঙেদে: --- ইউনিয়ন।

## জনসংখ্যার উপাত্ত
বাংলাদেশর ১৯৯১ মারির মানুলেহা (লোক গননা) ইলয়া কাজীপুর ইউনিয়নর জনসংখ্যা ইলাতাই ২৪,৩৫৪ গ। অতার মা মুনি ৪৯%, বারো জিলা/বেয়াপা ৫১%। ইউনিয়ন এগত ১৮ বসরর গজে ১২,৭০২গ মানু আসি। লহঙ করিসিতা ৪৩৯৫গ বেয়াপা (১৫-৪৪ বসর) আসি।
কাজীপুর ইউনিয়নর সাক্ষরতার হারহান ২৪.৭%।

## গাঙ বারো মৌজা
ইউনিয়ন এগত গাঙ: ১৮ হান বারো মৌজা: ১০ হান আসে

## পাসিতা

থাক:কাজিপুর উপজিলার ইউনিয়নগি
কায়েমপুর ইউনিয়ন, শাহজাদপুর

**কায়েমপুর ইউনিয়ন** এগ শাহজাদপুর উপজিলার সিরাজগঞ্জ জিলার বারো রাজশাহী বিভাগর ইউনিয়ন আগ।

## ভৌগলিক উপাত্ত
আয়তন: ৯০১২ একর (৩৭৫৯বর্গ কিলোমিটার)। ইউনিয়ন এগত ৫৮৭৩ গ ঘরর ইউনিট আসে।

### সীমানা

পূর্বে: নরিনা ইউনিয়ন।

পশ্চিমে: --- ইউনিয়ন।

উত্তরে: গাঁড়াদহ ইউনিয়ন।

দক্ষিণে: --- ইউনিয়ন।

## জনসংখ্যার উপাত্ত
বাংলাদেশর ১৯৯১ মারির মানুলেহা (লোক গননা) অনুযায়ী কায়েমপুর ইউনিয়নর জনসংখ্যা হল- ৩৯,৬১৩ জন।। পুরুষ ৫১%, মহিলা ৪৯%। ইউনিয়ন এগত ১৮ বসরর গজে ১৬,২২৪গ মানু আসি। লহঙ করিসিতা ৫৬২৩গ বেয়াপা (১৫-৪৪ বসর) আসি।
কায়েমপুর ইউনিয়নেরর সাক্ষরতার হার ২৪%। বাংলাদেশর সাক্ষরতার হার ৩২.৪%।
## গাঙ বারো মৌজা
ইউনিয়ন এগত গাঙ: ৩০ হান বারো মৌজা: ১২ হান আসে
## নাংকরা ব্যক্তিত্ব

## প্রধান ফসল
ধান, সরিষা, গম, পাট, মাষকলাই, ভুট্টা, তিল

## পাসিতা

থাক:শাহজাদপুর উপজিলার ইউনিয়নগি
ডাঙ্গিপাড়া ইউনিয়ন, হরিপুর

**ডাঙ্গিপাড়া ইউনিয়ন** এগ হরিপুর উপজিলার ঠাকুরগাঁও জিলার বারো রাজশাহী বিভাগর ইউনিয়ন আগ।

## ভৌগলিক উপাত্ত
আয়তনহান: ৭৪৪৮ একর (১১,.৫৪বর্গ কিলোমিটার)। ইউনিয়ন এগত ৩২৫৪ গ ঘরর ইউনিট আসে।

### চৌদ্দাহান

মুঙেদে: --- ইউনিয়ন।

পিছেদে: --- ইউনিয়ন।

খায়েদে: --- ইউনিয়ন।

ঔয়াঙেদে: --- ইউনিয়ন।

## জনসংখ্যার উপাত্ত
বাংলাদেশর ১৯৯১ মারির মানুলেহা (লোক গননা) ইলয়া ডাঙ্গিপাড়া ইউনিয়নর জনসংখ্যা ইলাতাই ১৭,০২৩ গ। অতার মা মুনি ৫১%, বারো জিলা/বেয়াপা ৪৯%। ইউনিয়ন এগত ১৮ বসরর গজে ৮৩৫২গ মানু আসি। লহঙ করিসিতা ৩০০০গ বেয়াপা (১৫-৪৪ বসর) আসি।
ডাঙ্গিপাড়া ইউনিয়নর সাক্ষরতার হারহান ২১.৬%।
## গাঙ বারো মৌজা
ইউনিয়ন এগত গাঙ: ১৪ হান বারো মৌজা: ১৪ হান আসে
## শিক্ষা
থাম্ব|রণহাট্টা চৌরঙ্গী উচ্চ বিদ্যালয়ের একটি ভবন।
## পাসিতা
দেবিপুর ইউনিয়ন, ঠাকুরগাঁও সদর

**দেবীপুর ইউনিয়ন,ভূল্লী থানা**  ঠাকুরগাঁও সদর উপজেলা, ঠাকুরগাঁও জেলা, রংপুর বিভাগ, বাংলাদেশ।এর সবচেয়ে বড় মৌজা বা গ্রাম  হল মুজাবর্ণী সরকারপাড়া। 

## ভৌগলিক উপাত্ত
আয়তন: ৯৩২৮ একর (৪০বর্গ কিলোমিটার)। ইউনিয়ন অহ্মরেখা: ৩৭.৮৭ দ্রাঘিমাংশ।

## জনসংখ্যার উপাত্ত
বাংলাদেশের ১৯৯১ সালের লোক গননা অনুসারে  দেবীপুর ইউনিয়নের জনসংখ্যা ১৯,৩৫৬ জন। নিরহ্মরতার হার ৫১%, স্বাক্ষরতার হার ৪৯%। দেবীপুর ইউনিয়নে এ পর্যন্ত ১৮ বছরের নিচে ৯৫৩২ জন  মানুষ আছে এবং  ৩৫১১জন ১৫-৪৪ বছরের উপরে।
দেবীপুর ইউনিয়নের সাক্ষরতার হার ২৭.৮%।
## গ্রাম বা মৌজা
ইউনিয়নে  গ্রাম বা মৌজা: ১১ টা  মৌজা বা গ্রাম  আছে।

১.দেবীপুর

২.শ্যামাগাঁও

৩.মুজাবর্ণী সরকারপাড়া

৪.কালেশ্বরগাঁও

৫.টেপাগাঁও

৬.মোলানী

৭.শোল্টহরী

৮.আরাজী কুমারপুর

৯.আরাজী দেবীপুর

১০.খলিশাকুঁড়ি

১১.দারাজগাঁও

## সূত্র
নিউ ইয়র্ক কাউন্টি, নিউ ইয়র্ক

*ইটালিক মেয়েক*
**নিউ ইয়র্ক কাউন্টি** (ইংরেজি:New York County), এহান তিলপারাষ্ট্র বা মার্কিন যুক্তরাষ্ট্রর ঔয়াং বারার হমবুক আটলান্টিক লয়াগর নিউ ইয়র্ক ষ্টেইট/রাজ্যর কাউন্টি আহান।

## ভৌগলিক উপাত্ত
শহর এহার মাপাহানর অক্ষাংশ বারো দ্রাঘিমাংশ ইলতাই  । আয়তনহান (হুকানা বারো পানিহান পুলকরিয়া): ৩৩.৭৭ বর্গমাইল, অতার মা পানিহান ১০.৮১ বর্গমাইল (৩২.০১%) বারো হুকানাহান ২২.৯৬ বর্গমাইল।

## জনসংখ্যার উপাত্ত
তিলপারাষ্ট্রর (যুক্তরাষ্ট্র) ২০০০ মারির মানুলেহা (লোক গননা) অনুসারে নিউ ইয়র্ক কাউন্টি-র জনসংখ্যা ইলাতাই ১,৫৩৭,১৯৫ গ। ৭৯৮,১৪৪গ ঘরর ইউনিট আসে। হারি বর্গ মাইলে ৩৪৭৫৬.৭গ ঘর পরিসে বারো হারি বর্গ মাইলে ৬৬৯৪০.১গ মানু থাইতারা।

## পাসিতা

থাক:তিলপারাষ্ট্রর প্রশাসনিক লয়াগি
থাক:নিউ ইয়র্ক রাজ্যর কাউন্টিহানি
লেইখমসেনা সিংহ

লেইখমসেনা সিংহ বিষ্ণুপ্রিয়া মণিপুরী লিখিত সাহিত্যর প্রাথমিক যুগর স্মরনীয় লেখকগো। গিরকর গরগো ভারতর অসম রাজ্যর শিলচরর সিংগারিত। গিরকে পৌরিনিক বারো ধর্মীয় কাহিনীলো নানান নাটক ইকরিয়া বারো মঞ্চায়িত করিয়া গেছেগা। গিরকর উল্লেখযোগ্য রচনা অইলতা 'বভ্রুবাহন' বারো 'মণিপুর বিজয়'।

থাক:বিষ্ণুপ্রিয়া মণিপুরী সাহিত্যিক
মদনমোহন শর্মা

শ্রীমদনমোহন শর্মা বিষ্ণুপ্রিয়া মণিপুরী লিখিত সাহিত্যর প্রাথমিক যুগর স্মরনীয় লেখক আগো। গিরকর গরগো ভারতর অসম রাজ্যর শনিছড়াত। গিরকে তার রচনা উতা হাবি কীর্ত্তনর উপযোগি করিয়া গেছেগো। গিরকর উল্লেখযোগ্য রচনা অইলতা 'বালিপিন্ড', 'হরিশ্চন্দ্র', 'সুদামা বিপ্র', 'সুবল মিলন', 'বাসক' বারো 'তিলোত্তমা'।

থাক:বিষ্ণুপ্রিয়া মণিপুরী সাহিত্যিক
আমুসেনা সিংহ

শ্রীআমুসেনা সিংহ বিষ্ণুপ্রিয়া মণিপুরী লিখিত সাহিত্যর প্রাথমিক যুগর স্মরনীয় লেখক আগো। গিরকর গরগো ভারতর অসম রাজ্যর শিলচরর চিপরসাঙগনে । আমুসেনা গিরকে রচনা উতা হাবি প্রায় রামায়নর য়ারি পরির গজে ইকরাতা; উতাউ কীর্ত্তনর উপযোগি করিয়া গেছেগো। গিরকর উল্লেখযোগ্য রচনা অইলতা 'অঙ্গদ রায়বার', 'লক্ষনর শক্তিশেল', 'তরনীসেন বধ', 'নাগপাশ' ইত্যাদি।

থাক:বিষ্ণুপ্রিয়া মণিপুরী সাহিত্যিক
চন্দ্রমোহন রাজকুমার

চন্দ্রমোহন রাজকুমারর জন্ম অসমরাজ্যর কাছাড় জেলার রাজনগর গাঙে। গিরকর কীর্ত্তনর এলাউতারে কবিতা বুলানি য়াকরের। নশ্বর জীবনর রুপ বারো রিরাভরন বিবৃতি পেয়ার গিরকর ইকরাৎ।

প্রকাশিত গ্রন্থহান - চিংখেইর এলা।

থাক:বিষ্ণুপ্রিয়া মণিপুরী সাহিত্যিক
কৃষ্ণধন সিংহ

কৃষ্ণধন সিংহ বিষ্ণুপ্রিয়া মণিপুরী সাহিত্যর প্রাচীর যুগ অর্থাৎ গেলগা শতকর বিশর দশর সাহিত্যিকগো। গিরকর জরম অসমরাজ্যর হাইলাকান্দি জেলার ঝাপিরবন্দ গাঙে। গিরকর ইকরাত আরতির বারো ভক্তির সুর পেয়ার।

প্রকাশিত লেরিকহান - কবিতার ঝাপিগুলি।

থাক:বিষ্ণুপ্রিয়া মণিপুরী সাহিত্যিক
মদনমোহন মুখোপাধ্যায়

কবি মদনমোহন মুখোপাধ্যায় বিষ্ণুপ্রিয়া মণিপুরী বার বাংলা সাহিত্যর নাঙজাদা দ্বিভাষী কবিগ। গিরক জরম অসেতা অসমর অবিভক্ত সিলেট জেলার তৎকালীন করিমগঞ্জ মহকুমার হিংলাগা লয়ার পাচডালি গাঙে ১৯৩৪ সালর ১ ডিসেম্ভর। গেলগা শতকর চল্লিশর দশকেত্ত বাংলা ঠারে মদনমোহন এইগার লেখালেখি অকরাগ। ১৯৫১ সালেই কলকাতা শিলচর করিমগঞ্জ প্রমুখ ফামেৎত গিরকর বাংলা কবিতা ছাপেসিল।

১৯৫৫ সালে শিলচর গুরুচরন কলেজর মুখপত্র পূর্বশ্রী পত্রিকার সম্পাদকগ নির্বাচিত অসিল। ঔ বসর বিষ্ণুপ্রিয়া মণিপুরী প্রথম ছাপা পত্রিকা বিষ্ণুপ্রিয়ার সহ-সম্পাদক নিযুক্ত অসিল । গিরকে নিয়াম সময় ধরিয়া বিষ্ণুপ্রিয়া মণিপুরী সাহিত্য পরিষদর সম্পাদকগর পদফামহান ঙালকরিয়া আসিল। ১৯৭২ সালে বিষ্ণুপ্রিয়া মণিপুরী ভাষা আন্দোলনর ৪৮ ঘন্টা গণ অনশনে নেতৃত্ব গ্রহণ করেসিল। গিরক প্রথম কবিগ যেগই বিষ্ণুপ্রিয়া মণিপুরী কবিতাৎ আধুনিকতার আমদানি করেসিল। ঔহানে গিরকরে আধুনিক বিষ্ণুপ্রিয়া মণিপুরী কবিতার অগ্রদূতগ বুলানি অর। গিরকে কবিতা ইকরানির মাধ্যমে এমনো মিথ আহান হংকরে দিয়া গেলগা মূমূ্রযু সমাজ মরানির পটা জিংতা অনা অকরলা মিমুৎ অনার পটা পালনি অনা অকরলা।

গিরকর উল্লেখযোগ্য কবিতার লেরিকরমা ঠইগ(১৯৬৫),তেন্না ককক্(১৯৬৯), রঙ ফিরক(১৯৯৯),বেলেয়া যানার আগে পৃথিবীরে প্রেম(২০০৫) বার দিশা(২০১২) । অভিনীত নাটক লয়লাট(১৯৫৭),রূপায় মৌতুপ(১৯৫৮), চাইবাবুর পালা(১৯৬০)। গিরকে কালজয়ী এলা কতহানৌ ইকরেসে। ২০০৪ সালর ৫ অক্টোবর কবি গিরক দৌর খয়া পেইল। 

থাক:বিষ্ণুপ্রিয়া মণিপুরী সাহিত্যিক
বিষ্ণুপ্রিয়া মণিপুরী ঠারর সাহিত্যিকর তালিকা আহান

## নাট্যকার বারো পদাবলীকার
*লেইখমসেনা সিংহ
*মদনমোহন শর্মা
*গোকুলানন্দ গীতিস্বামী
*আমুসেনা সিংহ
*গোলাপসেনা সিংহ
*রোহিনী রাজকুমার
*চন্দ্রমেহিন রাজকুমার
*কৃষ্ণধন সিংহ
*অশ্বিনী কুমার সিংহ

## কবি
*মদনমোহন মুখোপাধ্যায
*ব্রজেন্দ্রকুমার সিংহ
*ধনঞ্জয় বাজকুমার
*সেনারূপ সিংহ
*গোপীনাথ সিংহ
*চাম্পালাল সিংহ
*অমর সিংহ
*মথুরা সিংহ
*চন্দ্রকান্ত সিংহ
*দিল্স লক্ষীন্দ্র সিংহ
*সমরজিৎ সিংহ
*দিল্স দেবজ্যোতি সিংহ
*সুধন্য সিংহ
*শিবেন্দ্র সিংহ
* রঞ্জিত সিংহ]]
*রঞ্জিত সিংহ
*বিশ্বজিৎ সিংহ
*শুভাশীষ সিংহ

## প্রাবন্ধিক
*ড. কালীপ্রসাদ সিংহ
*জগৎমোহন সিংহ
*অধ্যাপক বরুন কুমার সিংহ
*অধ্যাপক বীরেন্দ্র সিংহ
*অধ্যাপক ব্রজেন্দ্র কুমার সিংহ
*শ্রী মংগল বাবু সিংহ
*অধ্যাপক রণজিত সিংহ 

থাক:বিষ্ণুপ্রিয়া মণিপুরী সাহিত্যিক
ধনঞ্জয় রাজকুমার

ডান|থাম্ব|ধনঞ্জয় রাজকুমার বারো তার ঘরর গিথানক

ধনঞ্জয় রাজকুমার আধূনিক বিষ্ণুপ্রিয়া মণিপুরী কবিতার দিকপালগো বুলানি য়াকরের। তার ইকরাৎ উত্তর আধুনিকতা লগে জাত এহার অতীত বারো ঐতিহ্যরে তিলকরিয়া হঙকরের ডাগর কাব্যময়তা। পিছেকার প্রজন্মর কবি উতার কাজে গিরকে থয়া যারগা বিষ্ণুপ্রিয়া মণিপুরী কবিতার আদর্শ রূপ অহান।

ধনঞ্জয় রাজকুমার কবি ব্রজেন্দ্রকুমার সিংহর ছদ্দনাঙহান।

গিরকর উল্লেখযোগ্য কবিতার লেইরিক - হপনর বাবুয়ানি, ডিগল আতহানলো মোরে, ভিক্ষা দেনে এরে আহিগিতৌ।

গিরকে 'লক্ষীগিথানক ও রাজপ্রশ্ন বুলিয়া নাটক আহানউ ইকরেছে।

উতাবাদে বিশ্বসাহিত্যর নানান কুনা কুনসেলর কবিতার অনুবাদ ইমার ঠারে অরকরেদিয়া গিরকে বিষ্ণুপ্রিয়া মণিপুরী সাহিত্যরে বরা করে দিল। উল্লেখযোগ্য অনুবাদরমা - বিশ্বর প্রায় ৬০ হান ঠারর কবিতার অনুবাদ অনুবাদকল্পর ১ম ও ২য় খন্ড, কালিদাসর 'মেঘদুত', রবীন্দ্রনাথ ঠাকুরর কবিতার অনুবাদ 'কুরৌ আহান রবীন্দ্রনাথ' , জাপানি হাইকু কবিতার অনুবাদ 'মিকুপর চেরী ফুল' বারো রুবাইয়াত ই উমর খৈয়াম' ইত্যাদি।

থাক:বিষ্ণুপ্রিয়া মণিপুরী সাহিত্যিক
সেনারূপ সিংহ

সেনারূপ সিংহ বিষ্ণুপ্রিয়া মণিপুরী সাহিত্যর আধুনিক কাব্যান্দোলনর অন্যতম রূপকারগো বুলানি য়াকরের। গিরক এগোর জরম বাংলা ১৩৩৫ সনর ১৩ মাঘ অসমর কাছাড় জেলার বিক্রমপুর পরগনার মোহনপুর গাঙে। তার কবিতার পেয়ার বৈষ্ণব রসাশ্রয়ী বিষ্ণুপ্রিয়া মণিপুরী শিণ্পকলার বিতরর সুর উগো। কবিতার লগে লগে গিরকে আবকসা এলাউ লিখিসে।

উল্লেখযোগ্য কবিতার লেরিক - 'চিরিবিরি বৌ খা', 'শাতনির খৌরাঙ' বারো 'আনৌপী'।

থাক:বিষ্ণুপ্রিয়া মণিপুরী সাহিত্যিক
দিল্স লক্ষীন্দ্র সিংহ

ডান|থাম্ব|দিল্স লক্ষীন্দ্র সিংহ

দিল্স লক্ষীন্দ্র সিংহ গিরকর জরম ১৯৫৭ খ্রীস্টব্দর ১৫ সেপ্তেম্বর অসমর করিমগঞ্জ জেলার দুল্লভছড়ার কৃষ্ণনগরে। পুরা নাংহান লক্ষীন্দ্রকুমার সিংহ,দিল্স লক্ষীন্দ্র সিংহ নাঙে গিরকে লেখালেখি করের। কবিতা, গল্প, প্রবন্ধ, নাটক - বিষ্ণুপ্রিয়া মণিপুরী ঠারর সাহিত্যর প্রায় হাবি শাখাত গিরক এগোর বিচরন। নিজর ঠারহান বিষ্ণুপ্রিয়া মণিপুরীর বারে গিরকে বাংলা, অসমিয়া বারো ইংরেজীলো সাহিত্যচর্চা করের।

গিরকর পিতৃদেব স্বর্গীয় শ্রীযাদব সিংহ নাঙজাদা বাসক-শিল্পীগো বারো জেঠা বেয়ক শ্রীব্রজকুমার সিংহ (পচা অজা) বিষ্ণুপ্রিয়া মণিপুরি সমাজর স্বনামধন্য ইসালপাগো। গিরকে ১৯৮৭ সালে গৌহাটি বিশ্ববিদ্যাণয়েত্ত গিরকে ইংরেজী সাহিত্যলো স্নাতকোত্তর ডিগ্রী পেইল। অসম রাস্ট্রভাষা প্রচার সমিতিয়ে গিরকরে হিন্দিত 'বিশারদ' উপাধি দেসিলা। দিল্স লক্ষীন্দ্র সিংহ বিষ্ণুপ্রিয়া মণিপুরী কাব্য বারো সামাজিক আন্দোলনর নিঙে হঙকরা দিল্স নাঙর সংগঠন উহার রূপকার আগো। গিরক বিষ্ণুপ্রিয়া মণিপুরী রাইটার্স ফোরামর প্রতিষ্ঠাতাগো বারো বর্তমানে সংগঠন এহান সভাপতি পদফামে আছে। এছাড়া গিরক সর্বভারতীয় বহুভাষী সংগঠন 'সাহিত্য ভারতী'র লগে যুক্ত আছে।

ডান|থাম্ব|দিল্স লক্ষীন্দ্র সিংহ, ঘর-গিথানক অনিতা সিংহর লগে

কবিতা , গল্প, প্রবন্ধ, নাটক, গবেষনা সাহিত্যর প্রায় হাবি শাখার বিচরন থাইলেও গিরক মুলত কবিগো হিসাবে জনপ্রিয়তা পাসে। এবাকা পেয়া কবিতার লেইরিক নুকেলেসেতা দশহান। পয়লা কাব্যগ্রন্হহান 'থরো' বিষ্ণুপ্রিয়া মনিপুরি সাহিত্যাঙ্গনে সাড়া বেলাসিল। অইতার পিসে পিসে না কাদি তি লোগতাক, মণি বিসারেয়া বারো কতহান কবিতা, খঙচেল, হুনমানুর হপন, ইমালাম এসাদে কাব্যগ্রন্থ এতালো কাব্যপ্রেমী মানুর মন জয় করেসিল। কবিতার ফর্ম বারো ছন্দলো পরীক্ষা-নিরীক্ষা করিয়া গেসেগা মালতি- রাহাল, দিক মিলনর এলা কাব্য এতাত। পয়লার গল্পর সংকলনহান 'হুরু য়ারি' ছাপা অসিলতা ২০০৯ সালে। গিরকর লেংকরা নাটর বিতরে কল্লিং, নিদান বারো এরে হে টেইপাং উল্লেখযোগ্য। এতারমা "কল্লিং" নাটক এহার য়ারিহানলো বিষ্ণুপ্রিয়া মণিপুরী ঠারে সিনেমা হংকরানি অসে। গিরকে বিষ্ণুপ্রিয়া মণিপুরি সাহিত্যর গজে আবকচা প্রবন্ধ নিবন্ধ ইকরেসে। বিষ্ণুপ্রিয়া মণিপুরী সাহিত্যর ইতিহাস বারো বিষ্ণুপ্রিয়া মণিপুরী পত্রিকার য়ারিলো গিরকর প্রবন্ধ উতার মূল্য নিয়াম। অনুবাদ সাহিত্যরমা 'সফোক্লিসর আন্তিগোনে' বারো 'এলিয়টর ওয়েস্টল্যান্ড' সমালোচকর নজর কাড়লাসে। এতাবাদে গিরকে আমার লোকসাহিত্যর য়ারি খমকরিয়া ঔতা ইংরেজী ঠারে অনুবাদ করেসে। ২০১১ সালে বাংলাদেশর পৌরিত্ত গিরকর Treasury of Bishnupriya Manipuri Folk Tales ( Vol-1) লেরিক এহান ফঙসিল।

   
দিল্স লক্ষীন্দ্র সিংহ সাহিত্যর লগে লগে সংস্কৃতি ক্ষেত্রতৌ অবদান থয়া যারগা। এলা লেংকরের বারো নিজেউ এলার শিল্পী আগো। প্রকাশিত অডিও ক্যাসেট বরন ডাহানির এলা, বর দেই বর দেই, আশার নৌ'গ, ও সেনারেই, কাঙর পালির এলা।

## ওয়েব মিলাপ
* দিল্স লক্ষ্মীন্দ্র সিংহর কবিতা

থাক:বিষ্ণুপ্রিয়া মণিপুরী সাহিত্যিক
দিল্স

দিল্স অসমর গুয়াহাটিত হঙসে বিষ্ণুপ্রিয়া মণিপুরী সংগঠন আহান। দিল্স অর্থ দুৎখীনি ইমার লেইরাপা শৌ (DILS - Dukhini Imar Leirapa Sou)। মুলতঃ সামাজিক চেতনা আহানরে সাংগঠনিক পরিচয়লো আকহাত করিয়া কাব্য বারো সামজিক লালফামর হৎনা আহান বুলানি য়াকরের।

## প্রতিষ্ঠাকাল
সংস্থা এহার জরম ১৯৭৯ সালর ডিসেম্বর মাহার ২৪ তারিখে। দিন এহানরে সংগঠন এহানে তানুর প্রতিষ্ঠা-দিবস হিসাবে পালন করতারা। যদিয়ৌ আনুষ্ঠানিকভাবে আত্মপ্রকাশ করতে আরতাউ কতদিন সময় লাগেসিল।

## প্রতিষ্ঠার প্রেক্ষাপট
দিল্স সংগঠান এহান প্রতিষ্ঠার সমেইত আসাম-গুয়াহাটি বিশেষ করিয়া ব্রহ্মপুত্র উপত্যকার অবস্থা নিয়াম সাক্তি অসিল। শিক্ষার কোন পরিবেশ নেয়সিল কিয়াবুল্লে উবাকা বিদেশি/বহিরাগত খেদানির আন্দোলনর অকরাগ অসিল সমেয়হান। সমাজ জাগরন বা সাহিত্য আন্দোলন করানির অনুকুল পরিবেশ আহান নেয়সিল উবাকা। অর্থনৈতিক সামাজিক নানান সমস্যাও আসিল । এসাদে নানান প্রতিকুলতার বিতরে কবি দিল্স দেবজ্যোতি সিংহ বারো তার মারুপ দিল্স লক্ষীন্দ্র সিংহ তানুর উদ্যোগে সংস্থা এহান যাত্রা করেসিল। তানুর লগে আসিলা দুল্লভছড়ার সুরজিত সিনহা, অরুণ সিনহা, সুভাষ সিনহা প্রমুখ সমাজনিংপা গিরিগঠানি। তানু হাবিয়ে তিলয়া সমাজসেবার নিঙে সংস্থা এহান উবা করেসিলা। দিল্স দেবজ্যোতি সিংহ গিরক ঔ সমেইত নিখিল বিষ্ণুপ্রিয়া মণিপুরী স্টুডেন্টস ইউনিয়ন কেন্দ্রীয় কমিটির নির্বাচিত সভাপতিগো আসিল। গিরকে সংগঠনহার নাঙহান বারো সংবিধানহান লেপকরানির দ্বায়িত্ত পাসিল। প্রতিষ্ঠাকালে সভাপতি পদফামে আসিলতা সুরজিৎ সিংহ বারো সম্পাদক পদে আসিল কবি দিল্স লক্ষীন্দ্র সিংহ।

## তহবিল সংগ্রহ
সংগঠনহান চালানিরকা রূপা পয়সা নিয়াম হিমপেয়া খমকরলা সংগঠনর কর্মী উতায়। মাহাহার লেহে রূপা ০৫ হান করিয়া তহবিলে জমা দেনার সিদ্ধান্ত অসিল। দুগো আগোই চাকরি করলেউ ঔ সমেইত বপতাই বেকার আসিলা। তানু মাহাত দ্বি-চারা বাত হেলকরিয়া রূপাউতা তহবিলে জমা দিলা।

= ১৯৭৯-১৯৯০ =
দিল্স সংস্থার পক্ষত্ত অকরাগত সমাজর কৃতি ছাত্র/ছাত্রিরে সম্মান জানানি অসিল। ১৯৮৬, ১৯৮৭ বারো ১৯৮৯/৯০ সালে বিভিন্ন এলাকার বিষ্ণুপ্রিয়া মণিপুরি ছাত্রছাত্রীরে সম্বর্ধনা জানানি অসিল। প্রসঙ্গত উল্লেখ করানি য়াকরের ১৯৮৮ এ সংস্থার পক্ষত্তডিস্ট্রিক্ট লাইব্রেরি গুয়াহাটিত পুর্নাঙ্গ [রাস] আহান করানি অসিল।
=১৯৯২==
১৯৯২ সনেত্ত নিঙর খুত্তল/সম্মানন দেনা অকরেসি সমাজসেবা, ভাষা,সাহিত্য, সংস্কৃতির গজে বিশেশ অবদানরকা। ১৯৯২ত্ত ২০০৪ পেয়া যে যে গিরিগিথানিরে সম্মান জানানি অসে তানুর তালিকাহান এসাদে।

* ১. দিল্স লক্ষীন্দ্র সিংহ, গুয়াহাটি)
* ২. শ্রী ব্রজেন্দ্রকুমার সিংহ,হাইলাকান্দি)
* ৩. ব্রজকুমার সিংহ(পছা ওজা),দুল্লভবছড়া)
* ৪. শ্রীকান্ত সিংহ
* ৫. সন্ধ্যা সিংহ,গুয়াহাটি
* ৬. চন্দ্রকান্ত সিংহ (নুয়া এলা সম্পাদক)
* ৭. ভীমসেন সিংহ
* ৮. শ্রী মথুরা সিংহ
* ৯. সুকুমার সিংহ
* ১০. সুধণ্য সিংহ
* ১১. শ্রীহরিদাস সিংহ

= ২০০৫-২০১১ =
২০০৫ সালে দৌ অসি তিনগো গিরকলকেইরে সম্মাননা দেনা ঐল।
* ১. স্বর্গীয় শ্রী বিমল সিংহ
* ২. স্বর্গীয় শ্রী জগৎমোহন সিংহ
* ৩. স্বর্গীয় শ্রী মদনমোহন মুখার্জ্জী

২০০৬ সালে সম্মাননা পেইলাতা -
১. গোপিনাথ সিংহ
২. শ্রী গোপিমোহন মুখার্জি
৩. শ্রী আশুতোষ সিংহ

২০০৮ সালে-
১. শ্রী প্রভাসকান্তি সিনহা

২০০৯ সালে-
১. শ্রী বীরেশরঞ্জন সিংহ
২. ভৈরব সিংহ

২০১০ সালে-
১.শ্রী জ্যোতিপ্রকাশ সিনহা মনি
২. কর্ণেল বিজয় সিংহ
৩. চন্দ্রকান্তি সিনহা

২০১১ সালে-
১. শ্রী ঊত্তম সিংহ (বাংলাদেশ/ইউএসএ)
২.আর.কে ঋষিকেশ সিনহা
৩. শ্রীমতি প্রতিভা শিনহা(গুয়াহাটি)
বিষ্ণুপ্রিয়া মণিপুরী ঠারর পত্রিকার তালিকা

## প্রাক-আধুনিক যুগর পত্রপত্রিকা
* জাগরন (১৯২৫ খ্রীষ্টাব্দ, অসম)
* মণিপুরী (১৯৩৩ খ্রীষ্টাব্দ, শ্রীহট্ট)
* মেখলী (১৯৩৬ খ্রীষ্টাব্দ, শ্রীহট্ট)
* ক্ষত্রিয়জ্যোতি (১৯৪১ খ্রীষ্টাব্দ, অসম)

## আধুনিক যুগর পত্রপত্রিকা
* ফাগু (১৯৬০ খ্রীষ্টাব্দ, হিংগালা)
* মলয়া (১৯৬২ খ্রীষ্টাব্দ, কাছাড়)
* নুমিউস (১৯৬২ খ্রীষ্টাব্দ, হিংগালা)
* প্রতিশ্রুতি (১৯৬৬ খ্রীষ্টাব্দ, হাইলাকান্দি)
* চিন-এগ-কুঙগ (১৯৬৯ খ্রীষ্টাব্দ, শিলং)
* পাঞ্চজন্য আর্জ্জুনি (১৯৭০ খ্রীষ্টাব্দ, শিলং)
* মিঙাল (১৯৭০ খ্রীষ্টাব্দ,হিংগালা)
* আমার পৌ (১৯৭১ খ্রীষ্টাব্দ, ত্রিপুরা)
* কৈফত ( ১৯৭৩ খ্রীষ্টাব্দ,হিংগালা)
* খঙচেল ( ১৯৭৪ খ্রীষ্টাব্দ, বাংলাদেশ)
* ফলাল ( ১৯৭৪ খ্রীষ্টাব্দ, কাছাড়)
* গোধুলী ( ১৯৭৬ খ্রীষ্টাব্দ, শিলচর)
* টেঙারা চিঙখেই ( ১৯৮১ খ্রীষ্টাব্দ, ত্রিপুরা)
* চিত্রাঙ্গদা (১৯৮২ খ্রীষ্টাব্দ, গৌহাটি)
* ইমার ঠার (১৯৮৩ খ্রীষ্টাব্দ, বাংলাদেশ)
* ত্রিপুরা চে (১৯৮৫ খ্রীষ্টাব্দ, ত্রিপুরা)
* বেলী (১৯৮৬ খ্রীষ্টাব্দ, ত্রিপুরা)
* ইঙাল ঙাল (শিলচর)
* মণিপুরীর পত্রিকা (বাংলাদেশ)
* জাগরন (বাংলাদেশ)
* আর্জ্জুনি মণিপুরী
* সত্যম (বাংলাদেশ)
* পৌরি (বাংলাদেশ)
* কালর কথা (শিলচর)
* এবাকা (ত্রিপুরা)
* খুত্তল
* ভগীরথী
* নবারুন
* আর্য্য
* প্রতাপ
* লাম্পই
* উত্তরা
* শাচাক
* সারথি
* হৌপন
* হৃদির পৌ 
* চেতনা
* সুদেষ্ণা
* চিন্তা
* পূর্ণিমা
* নিংশিঙ
* লেহাউনু
* হাপ্তাহানর জাগৃতি
* কালর বৌ
* গাওরাপা (বাংলাদেশ)
* প্রতাপগড়
* অংকুট
* কুমেই (বাংলাদেশ)

## এবাকাউ নিকুলের
* পঞ্চশ্রী ( ১৯৭৫ খ্রীষ্টাব্দ, শিলচর)
* নুয়া এলা ( ১৯৮২ খ্রীস্টাব্দ, শিলচর)
* কাকেই ( ১৯৮৫ খ্রীস্টাব্দ, ত্রিপুরা)
* নুয়া দৃষ্টি (  ১৯৯০ খ্রীস্টাব্দ, শিলচর)
* লোকতাক ( ১৯৯০ খ্রীস্টাব্দ, শিলচর)
* হিংগালা ( ১৯৯৭ খ্রীস্টাব্দ, হিংগালা)
* সরালেল ( ১৯৯৯ খ্রীস্টাব্দ, কাছাড়)
* ইথাক (১৯৯৪ খ্রীস্টাব্দ, বাংলাদেশ)
* পৌরি পত্রিকা (২০০৫ খ্রীস্টাব্দ, বাংলাদেশ)
* মণিপুরী থিয়েটারর পত্রিকা (২০০৫ খ্রীস্টাব্দ, বাংলাদেশ)
* যেবাকা যেদিন (২০২৩ খ্রীস্টাব্দ, বাংলাদেশ)

## তথ্যসুত্র

* নুয়া এলা, মার্চ ১৯৯৬ সংখ্যা
* ক্ষত্রিয়, মণিপুরী ছাত্র পরিষদ, বাংলাদেশ, ২০০৩
* নিখিল বিষ্ণুপ্রিয়া মণিপুরী সাহিত্য পরিষদর স্মরনিকা, ২০০৬
* নুমিউস ,সুবর্ণজয়ন্তি সংখ্যা, ২০০৬

থাক:বিষ্ণুপ্রিয়া মণিপুরী ঠারর পত্রিকা
থাক:সাহিত্য
অধ্যাপক রণজিত সিংহ

ডান|থাম্ব|অধ্যাপক রণজিত সিংহ

অধ্যাপক রণজিত সিংহর জরম ১৯৫৫ খ্রীস্টাব্দত মৌলবীবাজার জেলার কমলগঞ্জ থানার ঘোড়ামারা গাঙে। হুরুকাং কালেত্ত লেখালেখি বারো সমাজ সংগঠনর লগে কাম করিয়া যারগা। বাংলা বারো বিষ্ণুপ্রিয়া মণিপুরী দ্বিয় ঠারেউ ইকরের। চট্টগ্রাম বিশ্ববিদ্যালয়ত্ত পদার্থবিজ্ঞান বিষয়লো উচ্চতর ডিগ্রী নিয়া এবাকা সিলেট তাজপুর ডিগ্রী কলেজে অধ্যাপনা করের। গিরক বাংলাদেশ মণিপুরী মণিপুরী সাহিত্য পরিষদর সভাপতিগো। সশয় আহাৎ সত্যম বুলিয়া সাহিত্য পত্রিকা আহান সম্পাদনার কাম করল। শিক্ষাজীবন হাদিৎ রেডিও বাংলাদেশ সিলেট কেন্দ্রত্ত প্রচারিত মনিপুরী অনুষ্টানর কথক বারো পরিচালনার দ্বায়িত্ব পালন করলো।

ডান|থাম্ব|অধ্যাপক ডঃ রণজিত সিংহ

অধ্যাপক রণজিত সিংহর প্রকাশিত গ্রন্থাবলীর মাঝে বিষ্ণুপ্রিয়া মণিপুরী ঠারে 'নিয়তি', 'চিকারী বাগেয়া' (কাব্য), 'কনাক কেথক', 'বাহানার পরান' (শৌর সাহিত্য), 'ভানুবিল কৃষকপ্রজা আন্দোলন বারোহ বিষ্ণুপ্রিয়া মনিপুরী সমাজ' (গবেষনা), 'অক্ষরর য়ারি' (প্রবন্ধ) উল্লেখযোগ্য। বাংলালো ইকরা লেইরিকরমা 'স্বাধীনতা সংগ্রামে বিষ্ণুপ্রিয়া মণিপুরী সমাজ' বারো 'বাংলাদেশের মণিপুরী বিষ্ণুপ্রিয়া সাহিত্য' উল্লেখযোগ্য।

থাক:বিষ্ণুপ্রিয়া মণিপুরী সাহিত্যিক
অসমীয়া ঠার

থাম্ব|অসমীয়া-ইংরেজি।

**অসমীয়া** থার এহান ইন্দো-ইউরোপীয় ঠাররজিনা ইন্দো-আর্য শাখার হাবিত্ত মুংবারার ঠারহান। অহমীয়া প্রায় দেড় কোটি মানুর মাতৃভাষাহান। তানুর বপতাই ভারতর অসম রাজ্যেত থাইতারা। এহানবাদে পশ্চিমবঙ্গ, মেঘালয়, অরুণাচল প্রদেশ, ভূটান ও বাংলাদেশেও অসমীয়া ঠার চলের। পূর্ব ভারতীয় মাগধী প্রাকৃতত্ত অসমীয়া ঠার লিংখাত অসে বুলিয়া মাত্তারা। এবাকা অসমীয়া ভারতর অসম রাজ্যের সরকারী ঠারহান বারো রাজ্যর হাবি কাম ঠার এহানলো চলের।

## উপঠার
অসমীয়ার আবকসা উপঠার আসে -
* কেন্দ্রীয়
* পূর্ব
* কামরূপী
* গোয়ালপারিয়া
* নাগা পিজিন

## পাসিতা

## আরাকউ চেইক

থাক:ঠার
সংস্কৃত

**সংস্কৃত** (संस्कृतं বা संस्कृता वाक्) নিয়াম পুরানা ঠার আহান। ইন্দো-ইউরোপিয়ন ভাষাগোষ্ঠীর অন্তর্গত এরে ঠার এহাত্ত অওয়াঙ বারো অওয়াঙ-মুঙ ভারতীয় উপমহাদেশর নানান ভাষা লিংখাত অসে । যেমন হিন্দি ঠার, বাংলা ঠার, অহমীয়া ঠার, বিষ্ণুপ্রিয়া মণিপুরী ইত্যাদি । এবাকা ঠার এহান প্রায়  মৃত বুলানি য়াকরের - ধর্ম গ্রন্থ বারো প্রাচীন সাহিত্য বাদে আরতা কুনোহাতউ ঠার এহার ব্যবহার নেই।
thumb|right

থাক:ঠার
ব্রজেন্দ্রকুমার সিংহ

বিষ্ণুপ্রিয়া মণিপুরী সাহিত্যর পথিকৃৎ ব্রজেন্দ্রকুমার সিংহ গিরকর জরম ১৯৩৮ খ্রীস্টাব্দর ১২ ফেব্রুয়ারি অসম রাজ্যর শিলচরর পাকইরপার গাঙে। কলিকাতা বিশ্ববিদ্যালয়ত্ত অর্থনীতি শাষ্ত্রলো উচ্চতর ডিগ্রী লয়া অধ্যাপনা পেশাত হমাসিল। হাইলাকান্দি এস এস কলেজে নিয়াম দিন অর্থনীতি বিভাগর অধ্যাপকগোর দ্বায়িত্বত থায়া পিসেদে অধ্যক্ষর পদফাম পাসিল। 

ব্রজেন্দ্রকুমার সিংহ মুলত কবিগো বুলিয়া পারিচিত। বিষ্ণুপ্রিয়া মণিপুরী  কবিতার আধুনিক রূপহান গিরকের সালে অসেহান এহান হাবি সমালোচকে স্বীকার করতারা। কলিকাতা বিশ্ববিদ্যালয়ত তামকরানির সমেইৎ শক্তি চট্টপাধ্যায়, সুনীল গঙ্গোপাধ্যায় প্রমুখ বাঙালী লেখকর লগে গিরকর দেহা, পরিচয়, মারূপমাশাঙ অনিয়ে গিরকের সাহিত্যর জগতে আরাক পাঙকাল আহান দেসিল। পিসে পিসেদে বিষ্ণুপ্রিয়া মণিপুরী সাহিত্য পরিষদ বারো বিষ্ণুপ্রিয়া মণিপুরী সাহিত্যসভার কর্মকান্ডর লগে গিরক জড়িত অসিল। 

ব্রজেন্দ্রকুমার সিংহর পয়লাকার কাব্যগ্রন্থহার নাঙহান  'লেহাউ ফুলগরে'। এহানর ভাষা, ইমেজ, ভাব. রস সাহিত্যপ্রেমী পাঠকরে নুঙপাং করে দেসিল। উহাত্ত আলনাসে। নিজস্ব শিণ্এলার খুৎতল, চিকংলেই, জিনজিনি এসাদে বিভিন্ন কাব্য খুৎতল দিলো বিষ্ণুপ্রিয়া মণিপুরী  ঠাররে। কবিগো বুলিয়া পরিছিত অইলের গায়ো তার গদ্য রচনার পরিমান কম নাগই। তার গদ্য রচনা নানান বারদে সিতারাসে। ভাষাতত্ত্ব, সাহিত্য সমালোচনা বারো বিতর্ক, সামাজিক বারো অন্যান্য প্রবন্ধ, য়ারি, ছন্দতত্ত্ব, নাটক, অনুবাদ হাবি বারাদে তার বিচরন। ধনঞ্জয় রাজকুমার ছদ্ধনামে ইকরেসে আবকসা কবিতা, অনুবাদ সাহিত্য বারো কবিতালো নানান নিরীক্ষা। বিষ্ণুপ্রিয়া মণিপুরী ঠারর সাহিত্যর ইতিহাস ইলইলে গোকুলানন্দ গীতিস্বামীর থাংনাৎ তারে ফাম দেনা লাগের। 

থাক:বিষ্ণুপ্রিয়া মণিপুরী সাহিত্যিক

প্রকাশিত য়ারির লেইরিকহান 'সিকাডেইনী', গবেষনাগ্রন্থরমা 'বিষ্ণুপ্রিয়া মণিপুরী ছন্দ পরিচয়'  উল্লেখযোগ্য। প্রকাশিত নাটকরমা 'চক্রবৃদ্ধি', 'কন্ঠগিরো' বারো 'মেইকেই'র নাঙ ননা ইকরের। এতাবাদে সাহিত্য পত্রিকা প্রতিশ্রুতি বারো বিমল সিংহর লগে যুগ্মভাবে বিষ্ণুপ্রিয়া মণিপুরী  পৌরেইর সংকলন 'পৌরেই' সম্পাদনার দ্বায়িত্বত আসিল। 

অসামান্য প্রতিভার অধিকারী গিরক এগো মাতৃভাষার লগে লগে বাংলা ঠারর সাহিত্যতউ সিদ্ধহস্ত। নাঙজাদা রবীন্দ্রগবেষক আগো হিসাবে গিরকর খ্যাতি আছে। বাংলাভাষার সাহিত্যিক উতায় গিরকরে অসমর অন্যতম কবির মর্যাদা দিতারা। 

বিষ্ণুপ্রিয়া মণিপুরী কাব্যসাহিত্যরমা প্রতিষ্ঠান আহার জাগা কালকরিয়া থসিল গিরক ব্রজেন্দ্রকুমার সিংহ। সমাজর মানুরে দুঃখর সমুদ্রত বাহুয়েয়া গিরক ২০১৯ সালর ৩১ আগষ্ট আসামর হাইলাকান্দির আশ্রম সড়কে নিজ বাসভবনে দৌর খয়া পেইল।
উর্দু ঠার

**উর্দু ঠার** (اُردو) ইন্দো-ইউরোপীয় ভাষাপরিবারর ইন্দো-আর্য ডেঙার ঠারহান। পাকিস্তানে প্রায় ১ কোটি মানু বারো ভারতে প্রায় ৫ কোটি মানুর মাতৃভাষাহান উর্দু। এতাবাদেউ ঠারএহান আফিগানিস্তানর টাউনবন্দর বারো পারস্য উপসাগরর দেশউতার টাউনে টটারতারা। তিলপারাজ্য, তিলপারাষ্ট্র, কানাডা, নরওয়ে ও অস্ট্রেলিয়াত থাইতারা পাকিস্তানি অভিবাসী উতায় উর্দুলো টটারতারা।

উর্দু ওয়াহি এগ তুর্কি ওর্দু শব্দত্ত আহেসে যেহার অর্থহান তাবু বা ক্যাম্প। উর্দু ঠার এহান ফার্সি লিপিলো ইকরতারা।

থাক:ঠার
ইতালীয় ঠার

**ইতালীয় ঠার** লো বিশ্বর প্রায় ৬ কোটি ৩০ লক্ষ মানু টটরতারা। ইতালীয় ঠারভাষী মানু মূলত ইতালিত থাইতারা। সুইজারল্যান্ডর চারিহান সরকারী ঠাররমা আহান অইলতা ইতালীয় ঠার।

ইতালি আকহাত অনির পিসে আদর্শ ইতালীয় ঠারহান হিসেবে তুস্কানে কথিত উপঠার অহানরে নেসিগা। উপঠার এহান অওয়াঙ বারো খা বারার ইতালিত প্রচলিত উপঠার উতার অন্তর্বর্তী ঠারহাব বুলিয়া নিংকরতারা।

ইতালীয় ঠারে লাতিন ঠারর দীর্ঘ বারো হ্রস্ব স্বরধ্বনির বিতরর পার্থক্য উহান ধরিয়া থসে।

থাক:ঠার

Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|ইতালীয় স্কুলগুলিতে (২০-২১ শতক) কার্সিভ হস্তাক্ষর শেখানো হয়।
ওড়িয়া ঠার

**ওড়িয়া** ঠার এহার লগে বাংলা, অহমীয়া বারো বিষ্ণুপ্রিয়া মণিপুরী ঠারর মিল বপ। ঠার এহার মাতৃভাষীসংখ্যা প্রায় ৩ কোটি ১০ লক্ষ (১৯৯৬ সালে হিসাবলো), যেতার বপতাই ভারতর ওড়িশা রাজ্যর অধিবাসী। তবে পশ্চিমবঙ্গ বারো ঝাড়খণ্ড রাজ্যতউ ওড়িয়া প্রচলিত। ভারতর ২২হান সরকারী ঠার বারো ১৪হান আঞ্চলিক ঠাররমা ওড়িয়া আহান।

আজিত্ত প্রায় ১৫০০ বছর আগে প্রাকৃত ভাষাত্ত ওড়িয়া ঠার এহান লিংখাত অসে বুলিয়া মাততারা।
ঠার এহাত বৌদ্ধ ও জৈন ধর্মের প্রভাব দেহিয়ার়।

ওড়িয়ার সাহিত্য প্রাচীন; ১৩শ শতকর ওড়িয়া সাহিত্যের নিদর্শন পেয়ার।

## উপঠার
ওড়িয়ার উপঠার উতার নাঙ তলে দেনা অইল -
* মুঘলবন্দী
* খাবারার ওড়িয়া
* অওয়াঙ-পিসবারার ওড়িয়া
* পিসবারার ওড়িয়া
* অওয়াঙবারার বালাশুরী
* মেদিনীপুরী
* হালবি

## শব্দভাণ্ডার
ওড়িয়ার শব্দভাণ্ডারর বপতাই সংস্কৃত ঠারেত্ত আহেসে। এছাড়া ঠার এহাত আরবি, ফারসিত্ত উদারি করা শব্দ পেয়ার়।

## লিখনপদ্ধতি
ওড়িয়া ঠারর নিজস্ব ওড়িয়া লিপিলো ইকরানি অর়। ওড়িয়া লিপি আহেসেতা ব্রাহ্মী লিপিত্ত।

থাক:ঠার
কন্নড় ঠার

**কন্নড় ঠার** ভারতর ২২হান সরকারী ভাষারমা আহান। ঠার এহান কর্ণাটক রাজ্যর সরকারী ঠারহান রাজ্য এহাত প্রায় সাড়ে তিন কোটি লোক মানু ঠার এহানলো টটারতারা। এছাড়া অন্ধ্র প্রদেশ, তামিলনাড়ু বারো মহারাষ্ট্রতউ ঠার এহান প্রচলিত। কন্নড়-ভাষীর সংখ্যা বিশ্বক প্রায় ৫ কোটি।

## উপঠার
চলিত কন্নড়র তিনহান প্রধান উপঠার যেতা সামাজিক শ্রেনীভিত্তিক -
* ব্রাহ্মণ,
* অ-ব্রাহ্মণ,
* অস্পৃশ্য।

## লিখিত রূপ
কন্নড় ঠারর মৌখিক বারো লিখিত রূপ তঙাল। কথ্য কন্নড়র আবকসা আঞ্চলিক উপঠার আছে, কিন্তু লিখিত রূপ হাবিত ইমে আকহান।

## কন্নড় সাহিত্য
কন্নড়র পুরানা শিলালিপি পেয়ারতা ৪৫০ খ্রিস্টাব্দর। সাহিত্য রচনার অকরাগ লামসাম ৮৫০ খ্রিস্টাব্দত। পিসে পিসেদে কন্নড় সংস্কৃত ঠারেত্ত শব্দভাণ্ডার নেসেগা বারো সাহিত্যর ধারা উন্নত করেসে।

## আরাকউ চেইক

থাক:ঠার
গুজরাটি ঠার

**গুজরাটি ঠার** এহান ভারতর গুজরাত রাজ্যত প্রচলিত ঠারহান।

ঠার এহানলো বিশ্বর প্রায় ৪ কোটি ৬০ লাখ মানু কথা অতারতারা।

মাতৃভাষীর সংখ্যার মাতুঙে বিশ্বত ঠার এহার ফামহান ২৬তম।

থাক:ঠার
তেলুগু ঠার

**তেলুগু ঠার** এহান খা-বুকতুপর দ্রাবিড় ঠার আহান। ঠার এহান ভারতর অন্ধ্র প্রদেশে প্রচলিত বারো রাজ্য এহার সরকারী ঠারহান।

এহান ভারতর হাবিত্ত প্রচলিত দ্রাবিড় ঠারহান বারো এহার টটারতারা মানুর হিসাবলো এহার ফামহান হিন্দী ঠার বারো বাংলা ঠার র থাংনাত

## তেলুগু মেয়েক

### আচুলু (স্বরবর্ণ)

### হাল্লুলু (ব্যঞ্জন বর্ণ)

## আরাকউ চেইক

## পাসিতা
# তেলুগু মাতেক
# তেলুগু ঠারর উইকিপিডিয়া

থাক:ঠার
নেপালি ঠার

**নেপালি ঠার** নেপাল, ভারত ও ভুটানে প্রচলিত পাহাড়ি ঠার আহান।

থাক:ঠার
হিন্দী ঠার

হিন্দী हिन्दी বা हिंदी) ভারতর সরকারী ঠারহান। "হিন্দী" নাঙ এহান ফার্সি ঠারেত্ত আহেসেহান। পারস্যের অধিবাসী উতায় ভারতীয় মানু বারো তানুর ঠাররে হিন্দী বুলিয়া ডাকলা। ইতিহাসবিদে নিংকরতারা ৮ম-১০ম শতকর দিকে ভারতে মুসলিম আক্রমণর সমেইত উত্তর ভারতর খারি বোলি কথ্য ভাষাত্ত হিন্দী ঠারর উৎপত্তি । খারি বোলি অইলতা দিল্লি লয়ার ঠারহান বারো বহিরাগত মুসলিম শাসক উতায় সাধারণ মানুর লগে যোগাযোগরকা ঠার এহান ব্যবহার করলা। এই খারি বোলি ঠার এহাত তাপ্প তাপ্প ফার্সি বারো আরবি ঠারেত্ত প্রচুর হমেইলেউ সাধারণ মানুরাঙ় আরবি-ফার্সির অমাটিক প্রভাব বাপড়েসে, বরং তানু সংস্কৃত ঠার এত্ত শব্দ ও সাহিত্যিক রীতি উদারি করানি অকরলা বারো এসাদে হিন্দী ঠারর জরম অইল।

## শব্দভাণ্ডার
দ্বিবিধ প্রভাবর কারণে হিন্দী ঠার দেবনাগরী লিপিত ইকরানি অর বারো এহার শব্দভাণ্ডারর বপতাই সংস্কৃত ঠারেত্ত আহেসে। 

## হিন্দী ঠারর সাহিত্য
১২শ শতকেত্ত হিন্দী ঠার সাহিত্যের ভাষাহান অলয়া ব্যবহার অয়া আহের। ১৮শ শতকেত্ত ইংরেজির প্রভাবে হিন্দি সাহিত্যর বিকাশ অনা অকরল।

## কথ্য রূপ
হিন্দী বারো উর্দুর সাধারণ কথ্য রূপ আহান আসে যেহাভ নাঙহান হিন্দুস্তানি ঠার। কিন্তু হিন্দুস্তানি ঠার সাহিত্যিক ভাষার মর্যাদা নাপাসে , যদিও মহাত্মা গান্ধী গিরকে ইংরেজবিরোধী আন্দোলনে আকতা অসি উহান দেহুএইতে হিন্দুস্তানি ঠারলো টটরলো ।

থাক:ঠার
বর্মী ঠার

**বর্মী ঠার** মায়ানমারর সকারী ঠারহান। মায়ানমারর ২ কোটিত্ত বপ মানুর মাতৃভাষাহান বর্মী । বিশ্বত বর্মীভাষী মানুর সংখ্যা ৩ কোটি ২০ লক্ষ থেকে ৩ কোটি ৭০ লক্ষ। ঠার এহান বিষ্ণুপ্রিয়া মণিপুরীরাং **অওয়ার ঠার** বুলিয়া প্রচলিত। এহান চীনা-তিব্বতী ঠার পরিবারের তিব্বতী-বর্মী ডেঙর লোলো-বর্মী উপডেঙর ঠারহান। 

## উৎপত্তি
বর্মীভাষী মানু বা অওয়া অতা কুমপাগা মায়ানমারে আহেসিলা মাতানি চিল। তবে বর্মী ঠারর ইকরা হাবিত্ত প্রাচীন ধর্মীয় লেইরিক উতা খ্রিস্টীয় ১০ম শতক পেয়া পুরানা। মায়ানমারর হমবুকে নিম্ন উপত্যকাক প্রচলিত উপঠার আহাত্ত আদর্শ বর্মী ঠারর উৎপত্তি বুলিয়া ভাষাবিদে নিংকরতারা। 

## লিখিত বর্মী
লিখিত বর্মীর লগে কথ্য বর্মীর অনেক পার্থক্য পেয়ার। লিখিত ঠারউহাত প্রচুর পালি শব্দ ব্যবার অর। মায়ানমারে কথ্য ঠার উহার নাঙহান বামা, বারো লিখিত ঠার উহার নাঙহান মিয়ানমা। দিয়হানিরে একলগে বর্মী ঠার বুলতারা।

থাক:ঠার
তেলুগু লিপি

**তেলুগু লিপি** বা তেলুগু মেয়েক এতা তেলুগু ঠার ইকরতে ব্যাবহার অর।

### আচুলু (স্বরবর্ণ)

### হাল্লুলু (ব্যঞ্জন বর্ণ)

## পাসিতা
# তেলুগু মাতেক
# তেলুগু ঠারর উইকিপিডিয়া

থাক:মেয়েক
কবিতা

থাম্ব|ডান|300px|চীনা ঠারর কবিতা "স্বর্গীয় টেঙারার চৌপদী কবিতা" সং রাজবংশর রাজাগিরক গাওজঙর ইকরা কবিতাহান।

কবিতা সাহিত্যর হাবিত্ত ডাঙর ডেঙাগো।

কবি হৃদিগৎ ভাবর শৈল্পিক প্রকাশ অহানরে কবিতা বুলে পারিয়ার। কবিতা ধ্বনি সুষমার লগে ভাবর সমন্বয়হান। ইংরেজী "Poetry" ওয়াহি এগো গ্রীক " " শব্দত্ত আহেসে যেহার অর্থহান " "হঙকরানি" বা "লিংখাত করানি"। কবি আগয় তার বিতরর চিন্তা বারো অনুভুতি অহানরে যেবাকা ছন্দ, অলংকার, যতি, উপমা বারো শব্দসুষমালো হঙকরের অহাৎ কবিতার জরম অর।

## কবিতার ইতিহাস
কবিতার আদি ভূমি ভারত বর্ষ ।আদি শ্লোক আদি কবির থতাৎ ভারত বর্ষৎ সৃষ্টি অছে। বেদ, সংস্কৃত বার ধম্মপদ এতা হাবি সৃষ্টি অসেতা ভারতবর্ষত।

## কবিতার বৈশিষ্ঠ্য
"অভিধা" বারো "ব্যঞ্জনা" ইলয়া কবিতা হঙর। পুরাণ, রামায়ন, মহাভারত, ইলিয়াড, ওডেসী হাবি লেঙসেতা ব্যঞ্জনালো বা ইশারালো। কুনো কুনোগয় এতারে রূপকউ বুলতারা। কবির অন্তরর, বারাদের টেইপাঙ এহানর, জগতর নানান অভিজ্ঞতা আয়া কবির মনহানরে আঘাত দিয়া ইণ্দ্রিয় চেতনারে হজাক করের,আবেগর থংচিলহান আঙয়া প্রাকৃতজগতে আয়া উবা অরগা নুয়া রূপ আহান ধরিয়া। রুপ এহানরে কবিতা অলকরিয়া খৎতল দের পাঠকরে।

## কবিতা বারো উপমা
উপমা কবিতার অবিচ্ছেদ্য উপাদান আহান। অনুসঙ্গ, রূপক বারো উপমা কবি আগোর অস্ত্র বুলানি য়াকরের। পুরানা শব্দ অতা কবিতাৎ আয়া নুয়া রূপহান পার। কবি আগয় নুয়া অনুসঙ্গ বিসারার তার কতাহানরে হাজানির কাজে বুলিয়াস ভাবহানরে ধরানির সালে। সংস্কৃত ঠারর কবি কালিদাসরে বানা পেয়া মাতেসি উপমার জনক। উপমা অহানই কবিতাহান বুলিয়া মাততারা। রবীন্দ্রনাথ ঠাকুরর " মরনরে তুহুঁ মম শ্যাম সমান.." লাইনএহানি উপমার উদাহরন আহান।

## কবিতার শ্রেনীবিভাগ
কাঠামোর মাতুঙে কবিতা নানান শ্রেনীত খেইকরানি অকরের।
### চতুর্দশপদী
এহান ইতালীয় উৎসর চৌদ্দ পারেঙর কবিতা যেহান সনেট (ইংরেজি: Sonnet) বুলিয়া হারপেয়ার। ঊন্নিশ শতাব্দীৎ কবি মাইকেল মধুসূদন দত্ত পয়লা বাংলা ঠারে সনেট ইকরেসিল বারো নাঙ দেসিলতা **চতুর্দশপদী**।

### রুবাই
এহান আরবীয় লয়ার চারিহান পারেঙর কবিতাহান। ওমর খৈয়াম গিরক তাঁর রুবাই-র সালে নাঙজাদা অসে।

### সিজো
এহান হুরুকাং দৈর্ঘর কোরীয় কবিতাহান।

### হাইকু
তিনহান পারেঙর জাপানি কবিতা।

## বিষ্ণুপ্রিয়া মণিপুরী কবিতা
বিংশ শতকর তৃতীয় দশকেত্ত বিষ্ণুপ্রিয়া মনিপুরী সাহিত্যর আধুনিক যুগ আরম্ভ অইল। ঔ সময়কার প্রধান কবিগো অইলতা গোকুলানন্দ গীতিস্বামী । পিসে সেনারূপ সিংহ, মদনমোহন মুখোপাধ্যায় বারো ব্রজেন্দ্রকুমার সিংহ গিরক তিনগির আতে বিষ্ণুপ্রিয়া মণিপুরী কবিতা আধুনিক রূপ পাসিল।

## বাংলা কবিতা
কবিতা বাংলা ভাষায় সাহিত্যর আদিমতম রূপহান। চর্যাপদ বাংলা কবিতার আদিমতম রূপর নিদর্শনহান বুলিয়া মাততারা। রবীন্দ্রনাথ ঠাকুর গিরকে বাংল কবিতারে বিশ্বর মিমাঙে পরিচিত করাদেসে।

থাক:সাহিত্য
রামায়ণ

thumb|right|300px|সীতার স্বয়ম্বর

**রামায়ণ** সংস্কৃত ঠারে ইকরা পয়লাকার মহাকাব্যহান যেহান মহাকবি বারো ঋষি বাল্মিকি গিরকে ইকরিয়া গেসেগা। মহাকাব্য এহান ভারতবর্ষ বারো ভারতবর্ষর গন্ডি লালয়া বারাদেউ নিয়াম প্রসিদ্ধ বারো লোকপ্রিয় অসিল। রাজা দশরথর পুতক রামচন্দ্র, লক্ষন বারো সীতার কাহিনীহানলো মহাকাব্য এহান রচিত অসে। হাতহান খন্ড বা কান্ডত খেয়সে মহাকাব্য এহাত রামচন্দ্রর জীবন ও রাবনর লগে যুদ্ধর বিস্তারিত ইতিহাসর বর্ণনা পেয়ার।

রামায়ণ ইংরেজী, হিন্দী, বাংলা, ফারসি ইত্যাদি নানান ঠারে অনুদিত অসে।

## রামায়ণর হাতহান কান্ড
রামায়ণর হাতহান কান্ড অইলতাঃ 
* বাল্য কান্ড
* অযোধ্যা কান্ড
* অরণ্য কান্ড
* কিস্কিন্ধা কান্ড
* সুন্দর কাণ্ড
* যুদ্ধ কান্ড
* উত্তর কান্ড

থাক:সাহিত্য
থাক:হিন্দু লিচেত
ভারতর সরকারি ঠার

*হিন্দী* বারো *ইংরেজী* বাদেও ভারতর আরকউ ২১হান সরকারি ঠার আসে। উতার লিস্টিহান এপেই:

১। অসমিয়া/অহমিয়া

২। ঊর্দু

৩। ওড়িয়া

৪। কন্নড়

৫। কাশ্মিরী

৬। কোঙ্কনী

৭। গুজরাতি

৮। তামিল

৯। তেলুগু

১০। দোগরি

১১। নেপালি

১২। পাঞ্জাবী

১৩। বাংলা

১৪। বোড়ো

১৫। মণিপুরী/মেইথেই/মেইতেই

১৬। মারাঠী

১৭। মালয়ালম

১৮। মৈথিলী

১৯। সংস্কৃত

২০। সাঁওতালী

২১। সিন্ধি

থাক:ঠার
আন্তর্জাতিক ঠারর কোড

**ঠারর কোড** বুলতে হারপেয়ারতা পৃথিবীর মানুয়ে টটারতাতা ঠারউতারে সংক্ষেপে চিন পরিচয় করুয়াদের এসাদে মেয়েক বারো সংখ্যার সমষ্টি আহান। হাবিত্ত জিঙে ব্যবহার করতারা এসাদে কোড উতারমা ISO 639, বিশেষ করিয়া ISO 639-1 বারো ISO 639-2 কোডএতা।

ইন্টারনেটর আদর্শউতা IETF language tag ব্যবহার করের, যেতা ISO 639-র মাতুঞ ইলয়া লিংখাক করেসি।

আগে এসআইএল-র কোডঅতা হাবিয়ে ব্যবহার করলা, এবাকা তানু নিজেই ISO 639-3 ব্যবহার করতারা বুলিয়া আগেকার উতা বেলানি অইল।

উদাহরণস্বরূপ, বিভিন্ন কোডিং পদ্ধতিলো ফরাসি ঠারর কোডউতা এসাদে:
* `fr`, ISO 639-1 অনুসারে
* `fra`, ISO 639-2/T এবং ISO 639-3 অনুসারে
* `fre`,‌ ISO 639-2/B অনুসারে
* `FRN`, আগেকার এসআইএল কোডিং অনুসারে

## আরতাউ চেইক
* এথ্‌নোলগ

## জুরিসি পাতা
* Language Identifiers in the Markup Context
* RFC 4646
* http://www.w3.org/International/questions/qa-lang-2or3

থাক:ঠার
ইন্দো-আর্য ঠাররজিনা

**ইন্দো-আর্য ঠাররজিনা** ইংরেজি ঠারে:Indo-aryan languages) ইন্দো-ইউরোপীয় ঠারপরিবারর সদস্য ইন্দো-ইরানীয় ঠারশ্রেণীর ডেঙ আগো।

এসআইএল ইন্টারন্যাশনালর হঙকরা ২০০৫ সালর জরিপর মাতুঙে ২০৯হান ইন্দো-আর্য ঠার আছে। উতার মধ্যে হিন্দুস্তানী অর্থাৎ হিন্দি বারো উর্দুভাষীর সংখ্যা প্রায় ৫৪ কোটি, বাংলা প্রায় ২০ কোটি, পাঞ্জাবি ১০ কোটি, মারাঠি ৭ কোটি, গুজরাটি ৪ কোটি ৫০ লক্ষ, নেপালি প্রায় ৪ কোটি, ওড়িয়া প্রায় ৩ কোটি এবং সিন্ধি প্রায় ২ কোটি। হাব্বি সুপকরিয়া ইন্দো-আর্য ঠাররজিনার মাতৃভাষী সংখ্যা লামসাম ৯০ কোটি।

## ইন্দো-আর্য ঠার
 
* হিন্দুস্তানি ঠার (হিন্দী ঠার বারো উর্দু ঠার)
* নেপালি ঠার
* অহমীয়া ঠার
* বাংলা ঠার
* বিষ্ণুপ্রিয়া মণিপুরী
* ওড়িয়া ঠার
* হালবি ঠার
* মারাঠি ঠার
* কঙ্কনি ঠার
* ভিল্লি
* গুজরাটি ঠার
* সিন্ধি ঠার
* পশ্চিম পাঞ্জাবি ঠার
* কাশ্মিরি ঠার
* দোগরি ঠার
* পাঞ্জাবি ঠার

## আরতাউ চেইক
* দ্রাবিড় ঠাররজিনা

থাক:ঠার
মেইতেই ঠার

**মেইতেই ঠার** (মেইতেই ঠারে: মেইতেই লোন্‌) অওয়াঙ-মুঙবারার ভারতর মণিপুর রাজ্যর প্রধান ঠারহান। ঠার এহানলো রাজ্যর সরকারী হাবি কামদুম অর। মণিপুর বাদেও অসম, ত্রিপুরা, বাংলাদেশ বারো মায়ানমারে ঠার এহান চলের।

মণিপুরর মানুয়ে আগর লগে আগই টটারতে মেইতেই ঠার ব্যবহার করতারা। ঠার এহান তানুর ঐক্যর পরিচয় দের। মণিপুরর বিশ্ববিদ্যালয়ত্ত চিঙকরিয়া স্নাতক স্তর পেয়া ঠার এহানলো লেইরিক কামকরানি য়াকরের।

ভারতর সংবিধানে যদিও মেইতেই ঠারহানরে সরকারি ভাবে মণিপুরী ঠার মাতানি অর তেবউ মণিপুর, অসম, ত্রিপুরা বারো বাংলাদেশে প্রচলিত আরাক ঠার আহান বিষ্ণুপ্রিয়া মণিপুরীরে ভারত সরকারে "মণিপুরী ঠার" আহান বুলিয়া স্বীকৃতি দেসে।

মেইতেই ঠারর প্রায় ৪,৫০০ ওয়াহি বিষ্ণুপ্রিয়া মণিপুরী ঠারর তুলো মান্না।

## পাসিতা

থাক:ঠার
পালি ঠার

**পালি ঠার** মধ্য ইন্দো-আর্য ঠার আহান, যেহান প্রাকৃত ঠার বুলিয়াও পরিচিত। ঠার এহানলো বৌদ্ধ ধর্মর প্রাচীন নানান লেইরিক লেইসু বারো পুরাণ ইকরেসি।

## আরাকউ চেইক

থাক:ঠার
থাক:বৌদ্ধ লিচেত
পাঞ্জাবি ঠার

**পাঞ্জাবি ঠার** ইন্দো-ইউরোপিয়ান ঠাররজিনার ইন্দো-ইরানিয়ান ডেঙর ঠার আহান। ভারতর অওয়াঙ-পিছবারার পাঞ্জাব রাজ্য বারো পাকিস্তানর মানুর ডাঙর অংশ আহান পাঞ্জাবি ঠারে টটারতারা।

থাক:ঠার
মহাভারত

thumb|left|320px|কুরুক্ষেত্রর যুদ্ধর আতে ইকরা বর্ণনা

**মহাভারত** সংস্কৃত ঠারে ইকরা প্রাচীন ভারতর মহাকাব্য আহান। মহাভারতর ইকরেকুরাগো মহর্ষি কৃষ্ণদ্বৈপায়ন বেদব্যাস। ১৮ পর্বক ইকরা আদি মহাভারত হানাত এক লক্ষর চুয়া শ্লোক আছে।

## মহাভারতর য়ারিহান
thumb|right|320px|মহাভারতঃ অর্জুন বারো শ্রীকৃষ্ণ 
মহাভারতর য়ারিহার অকরাগো ভরত রাজার সময়েত্ত। রাজা শান্তনুর পুতক দেবব্রত পিতৃসত্য পালনরকা আজীবন লহঙ নাকরিয়া আসিল বারো রাজসিংহাসনহাতউ না বহিল। সাংগাল এহারকা তা পিসেদে ভীষ্ম বুলিয়া পরিচিত অইল। ভীষ্মর খুলা বেয়ক বিচিত্রবীর্যর দুগ পুতক - ধৃতরাষ্ট্র বারো পাণ্ডু। ধৃতরাষ্ট্র জন্মান্ধগ অনায় পাণ্ডু রাজাগ অইল। কিন্তু পাণ্ডু দৌঅনায় রাজত্বহান ধৃতরাষ্ট্রররাং গেলগা। 

কৃঙ্গ রাজাগো অইতয় পাণ্ডুর দাপাহান না ধৃতরাষ্ট্রর দাপাহান - মহাভারতর হাবি কৌলি খাণ্ণার উৎপত্তি অউহাত্ত। য়ারিএহার লমৈতেগা ডাঙর যুদ্ধআহান - যেহাত মরলা দুর্যোধন সহ মোট শতপুত্রের। লমিতেগা রাজত্বহান পেইলা পাণ্ডুর দাপাহানে। 

য়ারি এহাত ভগবান শ্রীকৃষ্ণ অর্জূনর সারথি অলিয়া মুখ্য চালকগর ভূমিকাত থাইল। মহাভারতর য়ারিহার সারাংশহান অইলতা ধর্মর জয় বারো অধর্মের নাশ।

## মহাভারতর বিভিন্ন পর্বর য়ারি

## মহাভারতর চরিত্রর নাঙ
### [[পাণ্ডব]] শিবির
পঞ্চপাণ্ডব (যুথিষ্ঠির, ভীম, অর্জুন, নকুল, সহদেব), তানুর মালক কুন্তি (বাপক পাণ্ডু যুদ্ধর আগে দউ অসিলা, নকুল সহদেবর মালক মাদ্রী সহমৃতাগো।) স্ত্রী দ্রৌপদী। পুতক অভিমন্যু, ঘটোত্কচ, শিখণ্ডী, কৃষ্ণ

### [[কৌরব]] শিবির
দুর্যোধন, দুঃশাসন ইত্যাদি বেইবুলি, (বাপক ধৃতরাষ্ট্র রাজধানীত্ত সঞ্জয়র থতাত্ত বর্ণনা শুনের বারো মন্ত্রী বিদুরর পাংলাকলো রাজ্যহান চালিয়া গেলগা। বনক দুঃশলা, মালক গান্ধারী), মামা শকুনি। ইপু ভীষ্ম, অজা দ্রোণাচার্য, কৃপাচার্য, কর্ণ, অশ্বথামা, শল্য।

### অন্যান্য চরিত্র
একলব্য, চিত্রাঙ্গদা, হিড়িম্বা,

থাক:সাহিত্য
থাক:হিন্দু লিচেত
থাই ঠার

**থাই ঠার ** এহান এশিয়ার থাইল্যান্ডে প্রচলিত ঠার আহান। ঠার এহানলো প্রায় ৪.৬- ৫ কোটি মানু টটারতারা।
থাই ঠার "তাই" গ্রুপর "তাই-কাডাই" ডেঙর ঠারহান যেতা চীনদেশেত্ত আহেসে বুলিয়া ভাষাবিদে নিংকরতারা।

থাই ঠার ইকরতে থাই মেয়েক ব্যবহার অর।

## আরাকউ চেইক

থাক:ঠার
থাক:থাইল্যান্ড
মারাঠি ঠার

**মারাঠি ঠার** (মারাঠি ঠারে: मराठी) ইন্দো-আর্য ঠার আহান। এহান হিন্দী বারো পাঞ্জাবির লগে ঘনিষ্ঠ সম্পর্কযুক্ত ঠারহান। ভারতর পিছবারার় মহারাষ্ট্র রাজ্যর প্রায় ৭ কোটি মানু ঠার এহানলো টটারতারা। মহারাষ্ট্রর বারেও আরাকপ্রায় ৩০ লক্ষ মানু ঠার এহান ব্যবহার করতারা। ভাষাভাষী সংখ্যার মাতুঙে ভারতর ঠার উতারমা মারাঠি চতুর্থ। 

মারাঠি ঠারর সাহিত্য সুপ্রাচীন। দশম শতকে ইকরা মারাঠি সাহিত্যের নিদর্শন পেয়ার। 

মারাঠি সংস্কৃত ঠারেত্ত মহারাষ্ট্রী প্রাকৃতর মাধ্যমে হঙসে ঠারহান। মহারাষ্ট্রী প্রাকৃত ভাষা খ্রিস্টীয় ১ম ও ২য় শতকে সাতবাহন রাজ্যর সরকারী ঠারহান আসিল হুলিয়া মাততারা। ১৫শ বার ১৬শ শতকে আয়া ঠার এহান বর্তমান মারাঠির রূপ নেসেগা। 

মারাঠি ভারতর ২২হান সরকারী ঠার বারো ও ১৪হান আঞ্চলিক ঠারর আহান। এতাবাদে গোয়া রাজ্যতে কঙ্কনির লগে মারাঠিরেও সরকারী ঠারর মর্যাদা দেসি। 

মহারাষ্ট্র রাজ্যর দৈনন্দিন যোগাযোগ, শিক্ষা, প্রশাসন, ব্যবসা, গণমাধ্যম ইত্যাদিত ঠার এহান ব্যবহার করতারা।

## পাসিতা

থাক:ঠার
বাংলাদেশর বিভিন্ন জাতি

বাংলাদেশর জনসংখ্যার বপতাই বাঙালী অইলেউ এপেই নানান বর্ণর, গোত্রর, সংস্কৃতির বারো নানান ঠার টটারেকুরা জনজাতি আসি। তানুরে আদিবাসী বা ক্ষুদ্র জাতিসত্তা বুলতারা। কুনো  কুনো ক্ষেত্রত তুচ্ছার্থে  উপজাতি বুলিয়াউ মাততারা। 

## বাংলাদেশর বিভিন্ন জাতির নাঙ
* ওঁরাও
* খাসিয়া বা খাসি
* খিয়াং
* খুমি
* গারো
* চাকমা
* টিপরা
* তঞ্চঙ্গ্যা
* পাংখো
* পাংগোন
* মগ
* মণিপুরী
* মারমা
* মুরং
* রাজবংশী
* সাঁওতাল
* রাখাইন
* হাজং

থাক:বাংলাদেশ
রাখাইন

থাম্ব|320x320পিক্সেল|রাখাইন মেয়ে সাঙ্গ্রেইন জল উৎসবে (নববর্ষ উৎসব)
রাখাইন এতা বাংলাদেশর আদিবাসী জাত আহান। বাংলাদেশর তিনহান জিলা যথাক্রমে কক্সবাজার, বরগুনা ও পটুয়াখালীত রাখাইন জাতর মানু থাইতারা। এতারমা বরগুনা বারো পটুয়াখালী জিলাত ১০ হাজারর চুয়া, বাকিঅতা থাইতারা কক্সবাজার জিলাত।

## ইতিহাস বারো জনবসতি
কক্সবাজারে রাখাইন জাতি পয়লা আহেসিলা ১৭৯৭ সালে কাদাহার দেশ মিয়ানমারেত্ত। জাতিগত বিদ্বেষর শিকার অয়া তানু মিয়ানমারর আরাকান প্রদেমেত্ত কক্সবাজারে আহানির পিসে তৎকালীন বৃটিশ ক্যাপ্টেন হিরাম কক্স তানুরে এহাত পুনর্বাসিত করেছিল।  সময় অহাৎ এপেই বাজার অহানউ হঙকরেসিলা। সময় অহত্ত পর্যটন নগরী এহার নাঙহান কক্সবাজার বুলিয়া ফঙইল। এতার আগে কক্সবাজাররে প্যানোয়া বা পালংক্যি বুলিয়া মাতলা। রাখাইন ইতিহাসবিদর র মতে, খ্রিস্টপূর্ব ৩৩২৫ সালে আরাকানর রাজা মারাইয়্য রাখাইন জনগোষ্ঠীর জনকগো। 

## ধর্ম বারো সংস্কৃতি
রাখাইন এতা ধর্মীয়ভাবে বৌদ্ধ ধর্মাবলম্বী। তবে তানুর নিজর কৃষ্টি-কালচার আছে। এতারমা উল্লেখযোগ্যতা অইলতা সাং গ্রেং পোয়ে বা নববর্ষ উৎসব। মশী সালর শেষ চারি দিন বারো নুয়া সালর পয়লা তিন দিন উৎসব এহান পালন করতারা। 
তবে আজিকালি নুয়া উৎসব আহর চল অয়া আহের যেহান বর্ষা উৎসব। জুলাই মাহাত্ত প্রায় তিন মাসব্যাপী ইরেইর দিনে (শুক্রবার) কক্সবাজার সৈকতর ঝাউবাগানে বরনর পানিত তিঙিয়া উৎসব এহান করতারা। সাং গ্রেং পোয়ে বারো বর্ষা উৎসব চানারকা লিশিং লিশিং পর্যটক কক্সবাজারে বুলাত আইতারা।

## পেশা
রাখাইনরমা কক্সবাজার শহরে থাইকার উতা মূলত ব্যবসায়ী। আর উপকূলে বারাদে থাইতার তানু বপতাই কৃষি ও মৎস্যজীবী। পর্যটন নগরী কক্সবাজারে রাখাইন নিঙলপী উতার দোকান পর্যটকর দৃষ্টি কাড়লার। শিল্প, সংস্কৃতি বারো ব্যবসালো রাখাইন এতা কক্সবাজারর পর্যটন শিল্পৎ উল্লেখযোগ্য ভূমিকা থইতারা।

থাক:বাংলাদেশ
মারমা

thumb|right|320px|মারমা নিঙলআগো
মারমা জাত এহান মঙ্গোলীয় বংশোদ্ভূত। বাংলাদেশর তিনোহান পার্বত্য জেলাত তানু থাইলেউ বপতা থাইতারাতা বান্দরবান।বান্দরবানে। বান্দরবানে মারমা লোকসংখ্যা লামসাম এক লাখ।

## উৎপত্তি
‘মারমা’ শব্দ এগা আহেসেতা ‘ম্রাইমা’ শব্দত্ত। পার্বত্য চট্টগ্রামর মারমা এতা ইতিহাসর সময় আহাৎ আহেসিতা  মিয়ানমারেত্ত। অহানে  তানুরে ‘ম্রাইমা’ নাঙেত্ত নিজরে ‘মারমা’ বুলিয়া নাঙ থসি।  টটারতে নিজস্ব ঠার থাইলেউ ইকরানির সমেইৎ মারমায় বার্মিজ  মেয়েক ব্যবহার করতারা।

## মারমা সমাজ
মারমার সমাজ ব্যবস্থা পিতৃতান্ত্রিক। তানু বৌদ্ধ ধর্মাবলম্বী। মুনির সাদে জেলেই নিঙলউ পৈতৃক সম্পত্তির সমান উত্তরাধিকার পেইতারা। মারমা সমাজে জনপ্রিয় সাংস্কৃতিক অনুষ্টানরমা পাংখুং, জাইক, কাপ্যা ইত্যাদির নাঙ নেনা য়াকরের। উৎসব বারো  পার্বণ অইলতায় সাংগ্রাই পোয়ে, ওয়াছো পোয়ে, ওয়াগ্যোয়াই পোয়ে বারো পইংজ্রা পোয়ে।  শিক্ষাদীক্ষা বারো আর্থ-সামাজিক ক্ষেত্রৎ মারমা জাত এহান উন্নতি করে আহিতারা।

থাক:বাংলাদেশ
তঞ্চঙ্গ্যা

থাম্ব|ডান|320px| নিজস্ব ফুতি পিদিয়া তঞ্চঙ্গ্যা জেলেই নিঙন আগো
পার্বত্য চট্টগ্রাম লয়াত থাইতারা জাতি উতারমা হাবিত্ত শান্ত বারো নিরাই বুলতারা **তঞ্চঙ্গ্যা** জাতিরে। পার্বত্য জেলাউতাত লামসাম ৫০ লিশিং তঞ্চঙ্গ্যা বসবাস করতারা। তঞ্চঙ্গ্যা এতা পার্বত্য চট্টগ্রামর চতুর্থ সংখ্যাগরিষ্ঠ আদিবাসী।

বাংলাদেশর পার্বত্য চট্টগ্রামর বারেও মিয়ানমারর অয়াঙেদে বারো ভারতর ত্রিপুরা বারো আরতাউ কতহান রাজ্যেত তঞ্চঙ্গ্যা জাতির মানু থাইতারা।

## ঠার
তঞ্চঙ্গ্যায় টটারতারা ঠার অহান ইন্দো-আর্যঠাররজিনার অন্তর্গত ঠারহান। পালি, প্রাকৃত ও সংস্কৃত শব্দলো তঞ্চঙ্গ্যা ঠার হঙসে। চাকমা ঠারর লগে লগে তঞ্চঙ্গ্যা ঠারর ঘনিষ্ঠতা দেহিয়ার।

## সংস্কৃতি
তঞ্চঙ্গ্যারতা নিজস্ব সংস্কৃতি আছে। জেলেই নিঙলর ফিজেৎ তঙাল বারো বৈচিত্র্যপুর্ন। কারুকাজ করেসি চুলর কাটা বারো চেইনলো মুরগর জোরাগো বাধতারা। উরতারাতা ফুলহাতা কোবোই। পিদতারা হাতহান রঙর পিনুইন। তঞ্চঙ্গ্যা মুনির ফিজেৎ ফেইচম বারো দিগল আহিং।

## তঞ্চঙ্গ্যা সমাজ
তঞ্চঙ্গ্যা সমাজে মামাক, পিহনক, বারো মুহনকর জিপুতরমা লহঙর প্রথা আছে। বাপকগো মরলে পুতকগই সম্পত্তিহান পার, জেলেই নিঙলে নাপেইতারা। তঞ্চঙ্গ্যা আগো মরলে মরাগর থতাহানদে রুপার পয়সা আহান বরাদিতারা।

## ধর্ম
তঞ্চঙ্গ্যা এতা বৌদ্ধ অইলেও পুরানা প্রথা বারো রীতি ইলয়া গাঙ পূজা, ভূত পূজা, চুঙ্গুলাং পূজা, মিত্তিনী পূজা, কে পূজা, বুর পাড়া ইত্যাদি কাল্পনিক দৌদুকর পূজা করতারা।

থাক:বাংলাদেশ
খাসিয়া

থাম্ব|ডান|320px| খাসিয়া জেলেই নিঙন আগো
**খাসিয়া** জাতির আরাক নাঙ আহান খাসি। বাংলাদেশর সিলেট, সুনামগঞ্জ বারো মৌলভীবাজার জিলাত খাসিয়া আদিবাসী সম্প্রদায় দীর্ঘদিন ধরিয়া আসি। তাহিরপুর, বিশ্বম্ভরপুর, দোয়ারাবাজার ও সদর উপজেলার সীমান্তর কাদাবারাত তানুর বসবাস।

খাসিয়া অনার্য সম্প্রদায়র মানু। তানুর ঠারহানউ মঙ্গলয়েড মহাজাতির অন্তর্গত।

## সমাজ ব্যবস্থা
খাসিয়া জাতরতা মাতৃতান্ত্রিক সমাজ ব্যবস্থা, অহানে জেলেই নিঙলগই সম্পত্তির উত্তরাধিকার পেইরি। মুনিয়ে সম্পতিতর অংশ নাপেইতারা।লহঙর পিসে মুনিগো কইনাগোর গরে গিয়া কাহেরগা।

## জীবনধারা
খাসিয়া সহজ সরল জীবনে অভ্যস্ত । তানুর আয়র উৎস পানার ব্যবসা। টেঙারার হমবুকে বিভিন্ন টিল্লাত তানু থাইতারা। যে জাগা উতাত পানার চাষ করতারা অতারে পুঞ্জি বুলতারা। পুঞ্জি আকেইগৎ হেডম্যান আকেইগো থাইতারা, তানুর পদফাম ডাঙর।

ভারতর মিজোরাম বারো মেঘালয় রাজ্যত থাইতারা খাসিয়া উতা বিভিন্ন দিকেত্ত অনেক উন্নত অইলেউ বাংলাদেশর খাসিয়া সমাজ শিক্ষা দীক্ষা বারো আধুনিক জীবনে আর আর জাতেত্ত পিসে পড়িয়া আসি।

## সংস্কৃতি
খাসিয়াদের সাংস্কৃতিক জীবন হান বৈচিত্রময়। অধিকাংশর লিচেত খ্রীস্টান ধর্ম । ধর্মীয় আচার-অনুম্ঠানরকা তানু চার্চে যিতারাগা। তানুর ধর্মীয় বারো সামাজিক অনুষ্ঠানউতা চানা জবরে নুঙি। খাসিয়া ঠারে ইকরা এলা অতা হুনতে নুঙি।

থাক:বাংলাদেশ
খিয়াং

থাম্ব|ডান|320px| ঐতিহ্যবাহী ফিজেৎলো খিয়াং নিঙলপী আগো
**খেয়াং** বাংলাদেশর আদিবাসী জাতি আহান। রাঙামাটির রাজস্থলীত থাইতারা খেয়াং জাতির মানু। রাজস্থলী উপজেলার কুক্যাছড়ি, জিম্রম, ধনুছড়া, আরাছড়ি মৌজা বারো চন্দ্রঘোনা মিশনপাড়াত তানু থাইতারা। এতাবাদে বান্দরবানর রোয়াংছড়ি, নাইক্ষ্যংছড়ি ও থানচিতউ খেয়াং জাতির মানু বাস করতারা।

খেয়াং জাতির ঠারহান মঙ্গলয়েড মহাজতির কুকী চায়না দলভুক্ত।

## জীবনধারা
খেয়াংজাতির মুল পেশাহান জুম চাষ। অহানে তানুর জীবনধারা আধা যাযাবরের সাদে। তানুরতা স্থায়ী গরবাড়ি বা থানার জাগা নেই। যেবাকা যেহাত জুম চাষরকা হবা জাগা পেইতারা বারো যেপেই ক্ষেতিবাড়ি করানির সম্ভাবনা থার, অউ জাগা অতাত তানু লাম পাততারাগা। নুয়া গরবারি তুলিতারা। এসাদে বুলতে বুলতে সময় আহাৎ তানু বর্তমান জাগা এতাৎ স্থায়ীভাবে বসবাস করানি অকরলা।

খেয়াং জুম চাষর ওপর নির্ভরশীল। কোনো কোনো খেয়াংরতা বি বাড়ী থার। তানু ফল, গাছ, বাশ, লাকড়ি ইত্যাদি খমকরিয়া বেছিয়া জীবন নির্বাহ করতারা।

## খেয়াং সমাজ
খেয়াংসমাজ বিভিন্ন গোত্রত ভাগ অসি। খিয়াংরতা চারিগো ডাঙর গোত্র আছে। তিনগো গোত্রর নাঙ বিভিন্ন প্রাণীর নাঙে থসি। এহার পিসে বিশ্বাস আহান থাইতে পারে যেমন :
* "মিন সং" অইলতায় মেকুর গোতগো,
* "ইউংচ সং" অইলতায় বাদর গোত্রগো
* "ইউ সং" উদুর গোত্রগা

বারো হেরো গোত্র অগো, "লাইতু সং" অইলতা ক্ষেতুয়াল চাষী গোত্রগো।

## সংস্কৃতি
খেয়াং জাতির হাবিত্ত ডাঙর উৎসবহার নাঙহান হেনেই বা নবান্ন উৎসব। হেনেই উৎসবরকা নির্দিষ্ট কোনো তারিখ নালাগের। নুয়া ফসল ঘর হমিলে তানু ইৎসব এহান করতারা। গাঙর গাবুরাপুয়া পুরজেলেই হাবি তিলয়া হারারাতিহান হজাক ইয়া মাংস রাধতারা। পিসেকার দিনে উতালো বান্দারা খেইতারা।

খিয়াংজাতিরমা নৃত্যগীতর প্রচলন দেহিয়ার।

থাক:বাংলাদেশ
হাজং

thumb|right|320px| হাজং জিলা আগো গরর কাম করিরি
হাজং বাংলাদেশর অন্যতম আদিবাসী জনগোষ্ঠী আহান।  বাংলাদেশর শেরপুর,রংপুর, দিনাজপুর, ময়মনসিংহ ও নেত্রকোনার সীমান্তবর্তী টেঙারাইতাৎ তানু থাইতারা। এতাবাদে  গাজীপুর, সুনামগঞ্জ, টাঙ্গাইলে হাজংআছি। নেত্রকোনার কলমাকান্দা ও দুর্গাপুরে লামসাম সাড়ে আট হাজার হাজং পরিবার থাইতারা। 

## উৎপত্তি বারো ইতিহাস
হাজং শব্দএহান আহেসেতা কাছাড়ি "হা-জো" শব্দত্ত। "হা" অর্থ টেঙারা বারো অর্থ টিল্লা। টেঙারা বারো টিল্লদ থাইতারা বুলিয়া তানুরে হাজো বুলতারা। "হাজো"ত্ত হাজং। 

ইতিহাসেত্ত হারপেয়ার, হাজং এতা ক্ষত্রিয় জাতর অন্তর্গত। আচার-বেবার, রীতিনীতি বারো  ঐতিহ্য তানু আজি পেয়াউ চেৎকরে ধরিয়া থসি।

## ঠার
হাজং ঠারর লগে পালি ঠারর মিল পেয়ার। কুনো কুনোগই মাততারা , হাজং ঠারএহান  তিব্বতি বারো  বর্মি ঠারেত্ত আহেসেহান বুলিয়া। বাংলা ঠারর লগেউ  হাজং ঠারর মিল আছে। হাজং ঠাররতা ইকরানির মেয়েক নেই।

## সংস্কৃতি
হাজংজেলেই উতার ফিজেতর নাঙহান পাথিন। মুনির ফিজেৎ ফেইচম বারো টোবা। তানু হিন্দু লিচেৎ পালনা করতারা। হিন্দু লিচেতর অনুসারী অনায় হাজং জেলেইয়ে মুরগৎ সিন্দুর পিদতারা বারো আগে মইপঙর খারৌ পিদাতারা। হাজং সমাজে চাইর জাতর লহঙ অর - স্বাভাবিক লহঙ, হাঙ্গা, দায়মারা ও দায়পোড়া। 

## জীবনধারা
হাজং জনগোষ্ঠী মূলত ক্ষেতিবারি করিয়া চলতারা। ক্ষেতির কাম জিলায় বেশী করতারা। বিহাত ধান রুহানি, কাপানি বারো মাড়া দেনা হাবি জিলা নিঙলে নিয়াম দক্ষতালো করতারা। এতাবাদে টেঙারাত্ত লোক দারু খমকরিয়া।তা বেছিয়াউ কততাই চলতারা।

থাক:বাংলাদেশ
বাংলাদেশর বিভিন্ন ঠার

এথ্‌নোলগ-র ১৫শ সংস্করণর (২০০৫) মাতুঙে বাংলাদেশে ৩৯হান ঠার প্রচলিত। ঠার এহানি 

হাবিহানি জিংতা অয়া আসে। তলে বাংলাদেশর বিভিন্ন ঠারর তথ্য দেনা অইল - 

## পাসিতা
* Gordon, Raymond G., Jr. (ed.), 2005. *Ethnologue: Languages of the World, 

Fifteenth edition.* Dallas, Tex.: SIL International. Online version: 

http://www.ethnologue.com/.

## আরকউ চেইক
বাংলাদেশর বিভিন্ন জাতি

থাক:ঠার
থাক:বাংলাদেশ
শিংলুপ

শিংলুপ বুলতে হারপেয়ারতা মণিপুরী সমাজর সামাজিক সংগঠন আহান, যেহানে মুলত মানু আগো মরানির পিসেদে যাবতীয় পারলৌকিক কৃত্য বারো অনুষ্ঠান সিজিল করানির দ্বায়িত্ব নেরগা। মৈতৈ ঠারেত্ত বিষ্ণুপ্রিয়া মণিপুরী ঠারে হমাসে 'শিংলুপ 'ওয়াহি এগোর আক্ষরিক অর্থহান অইলতা দারৌ-সমিতি বুলানি য়াকরের (shinglup=wood club, meitei n. shing-wood, lup-club)।
 মরাগো পুড়ানির দারৌত্ত চিংকরিয়া মরার আর আর কামর যোগালি শিংলুপে করতারা। এতাবাদে মরার দিনেত্ত শরাদ্দর দিন পেয়া যাবতীয় আচার অনুষ্ঠান, পালা, কীর্ত্তন, বান্দারা, সংস্কার হাবি শিংলুপর তত্তাবধানে অর। 

মরার অনুষ্ঠান বাদেও লহঙ বা অন্যান্য সামাজিক অনুষ্ঠানে শিংলুপর ভূমিকা থার। লহঙর দিনে বা অন্য কোন বেসেপর দিনে শিংলুপর সদস্য আগরে বাকী অতাই সাহায্য করানি উহান কর্তব্যহান। আগেকার দিনে মরার যাবতীয় অনুষ্ঠানর খরচপত্র হাবি শিংলুপে বয়া নিলাগা। সমাজে বাস করতে গেলেগা হাবিরতা কোন না কোন শিংলুপর বিতরে থানা লাগের। মানুর সংখ্যার অনুপাতে শিংলুপ খেইকরতারা। গোষ্ঠী আকেইহার বিতরে একাধিক শিংলুপ থাইতে পারে বারো গোষ্ঠী কতহানে তিলয়াও শিংলুপ আহান অইতে পারে। 

E. W. Dun গিরকে মণিপুরীর শিংলুপ ব্যবস্থা এহানরে নিয়াম অগ্রসর সামাজিক সংগঠনর নিদর্শন আহান বুলিয়া মাতেসে। 

## পাসিতা

থাক:সমাজ
ইন্দো-আর্যর ঠার

ইন্দো-আর্যর ঠার ইংরেজি ঠারে:Indo-aryan languages) ইন্দো-ইউরোপীয় ঠারপরিবারর সদস্য ইন্দো-ইরানীয় ঠারশ্রেণীর ডেঙা আগো।

বিস্তারিত চেইক ইন্দো-আর্য ঠাররজিনা।
রবীন্দ্রনাথ ঠাকুর

বাংলা সাহিত্যর জগত এহাত যে প্রতিভাধর সাহিত্যিক কতগো জরম অসিলা **রবীন্দ্রনাথ ঠাকুর** উতা হাবির গজরগো। গিরক এগ বাংলা সাহিত্যত আকখুলা মানুগো যেগই নোবেল পুরষ্কার পাসিল। তার তেৎনেই হন্নালো বাংলা সাহিত্য আজিকা বিশ্বর আর আর ঠার বারো সাহিত্যর লগে বহে পারিসে। সাহিত্যর এমন কোন ডেঙা নেই যেহাত গিরক এগো বিচরন নাকরেসে।  তারে উপমহাদেশর অন্যতম কবি, গল্পকার, নাট্যকার, উপন্যাসিক, প্রাবন্ধিক, গীতিকার, সুরকার, বারো দার্শনিকর ফিটা দেনা অর। অসামান্য প্রতিভার অধিকারী রবীন্দ্রনাথরে বিশ্বর মানুয়ে বিশ্বকবি উপাধি দেসি।

থাক:বাংলা সাহিত্য
থাক:সাহিত্য
থাক:মারি ১৮৬১-এ উজ্জিসিতা
থাক:মারি ১৯৪১-এ মরিসিতা (দৌ ইসিতা)
উটেরসেন

মাপাহান = 

**উটেরসেন** জার্মান ঠার (*Uetersen*)  জার্মানি.

লয়াহান - ১১,৪৩ কিমি²

জনসংখ্যা - ১৭,৮৬৫ (২০০৬)

ঘনহান - ১৫৬৩/কিমি²

থাক:জার্মানি
জাজরকোট জিলা

**জাজরকোট** (ইংরেজি:Jajarkot), এহান বুক-পিছ ক্ষেত্র, নেপালর ভেরী লয়ার জিলা আগ।

## ভৌগলিক উপাত্ত
আয়তনহান: ২২৩০ বর্গমাইল।

## জনসংখ্যার উপাত্ত
নেপালর ২০০১ মারির মানুলেহা (লোক গননা) অনুসারে জাজরকোট-র জনসংখ্যা ইলাতাই ১৩৪,৮৬৮ গ। অতার মা মুনি ৬৮,৫০৮ গ বারো জিলা/বেয়াপা ৬৬,৩৬০ গ। আস্তা নেপাল দেশহানর পুল্লাপ মানু ইলাতাই ২৩,১৫১,৪২৩ গ অতার মা আস্তা দেশহার ০.৬% মানু জিলা এগত পরিসি।
জিলা এগত: ২৪,১৪৭গ ঘরর ইউনিট আসে। হারি বর্গ মাইলে ৬০গ মানু থাইতারা।

## পাসিতা

থাক:নেপালর প্রশাসনিক লয়াগি
থাক:নেপাল
ধলাগিরী লয়া

**ধলাগিরী লয়া ([[ইংরেজি ঠার|ইংরেজি]]: Dhawalagiri Zone, [[নেপালি]]: धवलागिरी अञ्चल)** এগ নেপালর লয়া আগ। এগ পরিসেতা পিছ ক্ষেত্র, নেপালে।

থাম্ব|ডান|ধলাগিরী বুলতারা তেঙারাগ
## জিলা
থাম্ব|ডান|250px|ধলাগিরী লয়ার জিলাগি
ধলাগিরী লয়া এগ ৫গ জিলাত খেইকরানি অসে হারি জিলার রাজধানী পয়লা বেরানো দেনা ইল:
* পর্বত (কুসমা)
* বাগ্লুঙ জিলা (বাগ্লুঙ)
* ম্যাগ্দি (বেনি, নেপাল)
* মুস্তাঙ (জোমসোম)

## পরিসংখ্যান
ধলাগিরী লয়াগ ৮,১৪৮ বর্গমাইল ডাঙর বারো এহাত মানু আসিতাই ৪৯০,৮৭৭গ।
বাগ্লুঙ জিলা

থাম্ব|বাগ্লুঙ
**বাগ্লুঙ** (ইংরেজি:Baglung), এহান পিছ ক্ষেত্র, নেপালর ধলাগিরী লয়ার জিলা আগ।

## ভৌগলিক উপাত্ত
আয়তনহান: ১৭৮৪ বর্গমাইল।

## জনসংখ্যার উপাত্ত
নেপালর ২০০১ মারির মানুলেহা (লোক গননা) অনুসারে বাগ্লুঙ-র জনসংখ্যা ইলাতাই ২৬৮,৯৩৭ গ। অতার মা মুনি ১২৩,৫২৮ গ বারো জিলা/বেয়াপা ১৪৫,৪০৯ গ। আস্তা নেপাল দেশহানর পুল্লাপ মানু ইলাতাই ২৩,১৫১,৪২৩ গ অতার মা আস্তা দেশহার ১.২% মানু জিলা এগত পরিসি।
জিলা এগত: ৫৩,৫৬৫গ ঘরর ইউনিট আসে। হারি বর্গ মাইলে ১৫১গ মানু থাইতারা।

## পাসিতা

থাক:নেপালর প্রশাসনিক লয়াগি
থাক:নেপাল